Hasi zuen bide beretik amaituko du Udalak legealdia, pertsonak ardatz dituen aurrekontuekin — Zumaiako Udala\nHasi zuen bide beretik amaituko du Udalak legealdia, pertsonak ardatz dituen aurrekontuekin\nGuztira 13.703.753 euroko aurrekontua izango du Zumaiako Udalak, iazkoaren parekoa. Joan de urtean abiatutako proiektu eta programa berritzaile ugarik segida izango dute aurrekontu hauei esker eta programa berritzaileak ere izango dira, esaterako, Bidelagun programa.\nGaur arratsaldean aurkeztu dituzte Oier Korta alkateak eta Marikruz Alvarez ogasun zinegotziak, datorren asteartean egingo den osoko bilkuran onartuko diren aurrekontuak. 2019rako, 13.703.753 euroko aurrekontua izango du Zumaiako Udalak, 2018an izan zuenaren parekoa. Kirol patronatuak 1.306.228ko aurrekontua izango du, aurrekontu bateratua, beraz, 14.457.981koa izanik. Erantzukizunez egindakoak, baina aurreko urteetan baina apur bat ausartagoak dira aurtengo aurrekontuak, izan ere, 2018ko 5 milioi eta erdi inguruko gerakinarekin itxi izanak, aukera hori ahalbidetzen baitu. Aurten ere herriari kalitatezko zerbitzuak eskaintzeko apustuarekin jarraitzen du Udalak, beti ere herritarren bizi-kalitatea hobetzea helburu izanik.\nOngizatea (Gizarte Zerbitzuak):\nSail honi buelta eman zaio azken 4 urteotan programa berriak sortu eta batez ere saila egonkortu da. 2019an, joan den urtean martxan jarritako hainbat programa berritzailek aurrera jarraituko dute, baina badira berritasunak ere. Esaterako, “Bidelagun” programa berria jarriko da martxan, gizarte laguntzetan kronifikazioan erortzeko arriskuan dauden familia edo pertsonei laguntza egoera horretatik ateratzeko edo bidean laguntzeko helburuarekin.\nBestalde, Brankan zenbait egokitzapen egingo dira eta obra horiekin, besteak beste, adinekoentzako bi pisu gehiago egitea lortuko da. Horretarako, bertan dagoen emergentziako etxebizitza bikoitza, Udalak Odietan dituen bi etxebizitza horietako batean kokatuko da.\nGizarte zerbitzuetako pertsonala ere indartuko da, bete beharra zegoen %33ko jardunaldia, %100 jardunaldi batekin beteko baita. Horrela, “Bidelagun” edota “Nagusien behatokia” bezalako programak, langile horrek artatuko ditu.\nJarraipena izango duen joan den urteko programetako bat, “Nagusien Behatokia” programa da. joan den urtean abiatu zen programa honen helburua da Zumaian bizi diren pertsona nagusien egoeraren azterketa sakona egitea, horrela adineko zumaiarren ezagutza integrala jaso, haien beharrak identifikatu eta horien arabera, gaur egun dauden zerbitzu eta prestazioak baloratu eta horiek momentuko zein etorkizuneko beharretara egokitzeko. Baita adinekoei Gizarte Zerbitzuetatik eskaintzen diren zerbitzuen berri ematea ahalbidetuko du. 2018an egin zen lanaren bitartez, egoeraren inguruko datuak jaso dira eta aurrera begira egin beharreko lana, beraz, datu horietan oinarrituta beharrei erantzunik egokiena ematea izango da. Baina, esan bezala, aurreko urteetako beste hainbat programa ere mantenduko dira: “Gazte On”, “Atozte”, “Memoria Tailerra” edota “Alokairu Beka” besteak beste.\nLarretxon, auzoak dituen beharrei erantzuteko, Larretxoko igogailua egiteko beharrezkoa den Plan berezia egingo da eta bestetik irisgarritasun Plana ere egingo da auzoaren irisgarritasuna hobetzeko. Larretxon igogailua egitea dugu helburu eta pausuak ematen ari gara. 2018an igogailua kokatuko den lur sailaren erosketa jasotzen zuen aurrekontuak eta proiektua bera ere egin zen 2018an.\nEstazio auzoan, bizilagunekin egin diren bileretan hausnartutakoari jarraiki, 2018an hasi zen lanari jarraipena eman ez ezik, indartu ere egingo da, Bideragarritasun Planaren bidez edota uholdeak ekiditeko, Txepetxako euri urak bideratuz.\nArtadin, bestalde, saneamendu eta ur hornidura gauzatuko dira eta beste auzo batzuetan ere izango dira esku-hartzeak, hirigintza azterlanen kontu-sailaren bidez. San Josen, igogailua amaitu eta irisgarritasuna hobetzeko lanean jarraituko da eta Pantxita Etxezarretako berrurbanizazioa egiteko proiektua ere martxan jarriko da.\n2019an hainbat zerbitzu luzatuko dira, esaterako, Alondegia liburutegiko ordutegia zabalduko da eta Gaztetxola igandeetan ere zabalduko da. Kirol portuko txalupa zerbitzuaren ordutegia ere areagotuko da eta 10etatik etenik gabe egun osoan emango du txalupak. Udaltzaingoaren zerbitzua ere indartuko da beste jai egun batzuetan ere. TAO zerbitzuari jarraipena emango zaio aurten ere. Turismo garapenerako partidari ere jarraipena emango zaio, Turismo planaren diagnosiaren ondorioak lantzen jarraitzeko.\nKirol patronatuan, legealdi guztian egin den apustuari eutsiko zaio, instalazioak egoki mantentzeko beharrezkoak dien inbertsioak eginez. Honetara bideratuko dira aurrekontuaren 132.000 euro. Hezkuntza eraikinetan ere inbertsioak egiten jarraituko da, Aita Mariko patioan, Sagarbiden sarrerako arrapala eta rokodromoa, Arrangoletan zorua… Berdintasunaren alorrean, Emakumearen etxeko definizioa onartu berri du udalbatzak. Proiektu horretan sinesten du udal gobernuak, horregatik, proiektuari hasiera emateko 20.000 eurotako diru partida jaso da.\nKulturak eta aisiak ere badituzte bere diru partidak eta Euskara sailean, “Euskararen historia soziala aztertzeko beka” mantenduko da eta proiektu berri bat garatzen hasteko ere aurrekontua izango du Udalak.\nBeste inbertsio garrantzitsu batzuk\nInbertsioetan, lehentasuna eman zaie azken urteetan landu diren eta proiektuak amaiturik dituzten inbertsioei, bereziki udaltzaingoaren eraikina eta skate park-a. Skate parkaren proiektua 2018an egin zen eta errealitate bat izango da 2019an. Udaltzaingoaren eraikinari dagokionez, 2017an egin zen proiektua eta 2018an proiektuaren egokitzapena eta 2019an lanak burutzea dago aurreikusita.\nIDAEtik (Instituto para la Diversificación y Ahorro de Energía) jasotako maileguari esker, herriko argiteriaren eraginkortasuna hobetzeko ia 720.000 euro inbertituko dira. Inbertsio hau egiteko prozesua 2018an hasi bazen ere, alegazio bat medio atzeratu egin zen eta azkenik 2019an egingo da, 2018rako aurreikusita zegoen kontu-saila 215.000 eurotan igota. Horrela, interbentzio handiago bat egingo da, guztira 720.000 eurotakoa. Plan Orokorra ere jarriko da martxan eta San Joseko igogailua amaituko da. Auzo bideetan ere inbertsio garrantzitsuak egingo dira aurtengoan ere: Santa Klara, Torrontegi eta Karmengua bideak konpondu, Soutzen suteen aurkako mangerak eta hidrantea jarri, Urtiazar bidea konpondu, Artadi bidean eskoilera alboan asfaltoa bota, Artabilla bidea txukundu.\nAmaitzeko, udal gobernuak dirulaguntza lerro bat berreskuratu du, etxebizitzetan irisgarritasuna hobetzera bideratutako dirulaguntza lerro bat, hain zuzen ere. Horrela, komunitateek, etxebizitza eraikinetan igogailuak jartzeko dirulaguntza eskatzeko aukera izango dute.


Debagoienean, Korrika domeka goizaldean - Debagoiena - Goiena.eus\nDebagoienean, Korrika domeka goizaldean\nJon Berezibar 2009-04-03 12:22\nKorrika Txikiak egin dituzte eskola umeek eta lekukoa helduei emanda gure ibarretik domeka goizaldean pasatuko da Gasteizera bidean. 00:00etan Eibartik datorrela Osintxun sartuko da eta Bergarako kaleetan ibili ostean, Antzuolarako bidea hartuko du. Gero Deskargako mendatean gora segi eta Urola bailaran ibili ondoren, Udanan barrena sartuko da berriz Korrika gurera, 03:30ean, eta Oñatitik Elorregira, handik Arrasatera, eta, herria zeharkatu ostean, Aretxabaleta eta Eskoriatza pasatuta Leintz Gatzagara joango dira korrikalariak. Arabako mugan utziko du Korrikak Debagoiena domeka goizean.\nKorrikan eskuz esku pasatzen da lekukoa. Hizkuntzaren aldeko kontzientzia suspertzeaz gain, euskaltegien eguneroko jarduera indartzeko dirua biltzea da Korrikaren helburua, eta horretarako kilometroak saltzen dituzte, bakoitza 380 euroren truke, batzuek gehiago ematen badute ere. Udal gehienek, esaterako, 500 euro eman dituzte.\nKilometroak, zatitan banatuta\nDebagoienean 53 kilometro dira egin beharrekoak, baina gehiago saldu dira: 82, hain zuzen ere. "Herri bakoitzean zenbat kilometro dauden eta zenbat erosi diren ikusita, zatitu egiten dira eta kilometro batean ordezkari batek baino gehiagok eramango du lekukoa", azaldu digu Lur Gaztelu antolatzaileak. "Zaila izaten da banaketa. Jendeak herri barruko kilometroak nahiago ditu, baina kontuan hartu behar da herri artekoak ere egin behar direla. Badakigu gogorra dela, esaterako, Deskargako, Gatzagako edo Udanako kilometroak egitea, baina norbaitek egin behar ditu horiek ere".\nKilometroak banatuta daude jadanik eta erosleak ere askotarikoak izan dira: auzotar eta herritar taldeak; lantegi, ikastetxe eta erakundeetako langileak; enpresak, ikastetxeak eta udalak; euskara, kultura, gastronomia, mendizale eta emakume elkarteak; dantza taldeak; gazte taldeak; sindikatuak; alderdi politikoak; unibertsitateak; jai batzordeak; eta jatetxeak, besteak beste. Badira kilometroa erosi arren korrika egingo ez duen talderik ere.\nKorrika iritsi arte, korrikalariak ez ezik, giroa berotze aldera, ibarreko herri guztietan ekintzak egongo dira: kontzertuak, jolasak, afariak… Baita korrika pasatu ostean indarrak berreskuratzeko parrandak eta txokolate-janak ere.\nHerri bakoitzean lekukoa eraman behar duenari petoa emango diote dagokion kilometroaren zenbakiarekin. Bada, ordea, Korrikako petoa jantzi nahi izaten duenik. Hortaz, oraindik euskaltegian eskuratu ez baina korrika egiteko petoa jantzi nahi duenak badauka aukera erosteko. "Horretarako, Korrika herri bakoitzera iritsi baino ordu erdi inguru lehenago furgoneta bat ailegatuko da eta han izango dira petoak salgai bost eurotan", esan digu Lur Gazteluk.\nPetoak bai; Korrikako materiala, ordea, jadanik erretiratu egin dute herri gehienetan. Antolatzaileen esanetan, "salmentak nahiko ondo joan dira. Uste baino material gutxiago bidali zuten eta politena beti azkar agortzen da, baina saldu dira gauzak...". Arropa erosteko gogoz geratu direnek Korrikaren amaiera jaian, Gasteizko Plaza Berrian dute aukera.\nLeloa: 'ongi etorri'\nMezu horrekin ongietorria eman nahi zaie batez ere kanpotik etorri eta gurean euskara ikasi dutenei. Baina Korrikari herri bakoitzean ongietorria egitearekin bat, Korrikak beso zabalik hartuko ditu euskalgintzan dabiltzanak, euskaltzaleak, euskaldunak, euskaldundu nahi dutenak, bertokoak eta kanpotik datozenak. Horrenbestez, denak korrika.\nIbilbidea eta ekitaldiak\n19:00: Bertso-triki poteoa.\n11:00-13:00: Umeendako jolasak frontoian: puzgarriak, marrazki tailerra...\n16:30: Umeendako zinema Olaranen.\n19:00: Film laburren emanaldia Olaranen.\n21:00: Herri afaria frontoian.\n01:00: Korrika 16ri ongietorria.\nOndoren: txokolate-jana eta opariak plazan.\nGero: parranda gaztetxean, karaokea, jolasak...\nKorrika 16: Antzuolako ibilbidea map\n19:00-21:00: Erromeria Domingo Irala kalean Jarduneko trikitilariekin; eta Gazte Alai eta Abarka dantza taldeen erakustaldia.\n22:30: Erramu-zapatua izanik, Hesian taldearen kontzertua izango da Domingo Irala kalean.\n00:00: Korrika 16ri ongietorria Osintxun.\n00:30: Korrika 16ri ongietorria herri erdialdean.\nKorrika 16: Bergarako ibilbidea map\n18:00-20:00: Kantu poteoa Ganbara abesbatzarekin.\n19:30: Oñatiko dantzariak herriko kaleetan barrena.\n22:30: Bertso saioa Ona aurreko plazatxoan.\nOndoren: Kontzertuak Oñatiko musika taldeen eskutik.\n03:30: Korrika 16ri ongietorria Udanako gainean.\n04:15: Korrika 16ri ongietorria herri erdialdean.\nKorrika 16: Oñatiko ibilbidea map\n21:00: Bertso afaria, Uarkape tabernan.\n05:10: Korrikari ongietorria\n05:30: Korrika 16ri ongietorria Musakolako San Isidro eliza parean.\n05:40: Korrika 16ri ongietorria\nKorrika 16: Arrasateko ibilbidea map\n16:30: Boloa umeendako. Ondoren: txokolate-jana.\n18:00: Ludotekako umeen antzerkia Kurtzebarriko aretoan.\n21:00: Izar erakustaldia herriko plazan.\n06:00: Korrika 16ri ongietorria.\nKorrika 16: Aretxabletako ibilbidea map\n16:30: Txokolate-jana plazan umeendako.\nOndoren: Bertsoak herriko plazan.\n17:30: Arropa salmenta eta eskulanak herriko plazan.\n18:00: Umeendako jolasak herriko plazan.\n19:00: Txistorra pintxoak eta ardo dastaketa herriko plazan.\n19:00: Poteoa Eskoriatzako txistulariekin.\n20:00: Korrikako bideoklipak herriko plazan.\n06:20: Korrika 16ri ongietorria Ederlan parean.\n07:00: Txokolate-jana plazan.\nKorrika 16: Eskoriatzako ibilbidea map\n21:00: Bertso afaria elkartean Mañukorta eta Labaienekin.\n07:00: Korrika 16ri ongietorria Marulandan.\nKorrika 16: Leintz-Gatzagako ibilbidea map


Laborantza - Saint-Martin d'Arrossa\nArrosan dozena bat etxalde badira. Bizkitartean, Arrosako laborariek landu hazkuntza eta laborantza motak dinamikoak eta molde anitzekoak dira. Hemen, ez da laborantza intentsiborik. Jendearen heineko etxaldeak dira, lurralde zatikatuari eta erliebe maldatsuari egokituak.\nHazkuntza nagusi da, dudarik gabe. Bederatzi ardi eta ahuntz hazle badira herrian (Antxixaharia, Arrosatekoborda, Errekartia, Harretxea, Irungaraia, Kalonjaenea, Otxamendia, Oihalxipia eta Sohatia etxaldeak).\nHiru etxalde behi hazkuntzan ari dira (Oheta etxaldea, Montbéliarde arrazeko behi esnedunekin, Antxixaharia eta Sohatia etxaldeak, Akitaniako blondekin).\nHerrian, hegazti hazkuntza ere bada (Sohondonea), zaldi eta pottoka hazkuntza, erlezain eta azafrai ekoizle bat (Pelosastrea), Irulegi sormarkako mahastizain bat (Pelenia). Baratzezaintza proiektu bat sortzen ari da (Tutarasenea).\nArtzain munduko lur funtser buruzko elkartea (AFP): 2003an sorturik, artzain munduko lur funtser buruzko elkartea Arrosako artzaintza lurren (Larla eta Jara) kudeaketa integratuaren aldeko tresna bat da, eta ingurumenaren eta mendian ibiltzeko maneren kudeatzeko ere balio du. Lurren mantentzeko egin behar diren obren ardura badu (hesiak, pistak, uraren biltzea, askak, joateko manerak, labakitzea…).\nLaborari batzuek zuzeneko salmenta proposatzen dute, herrian:\nArrosatekoborda – Beñat Merle\nTel: 07 88 02 48 12\nIrungaraia – Maite eta Arnaud Goni, Gaec Xistu\nArdi gasna (Ossau-Irati Jatorri Deitura Gerizatua).\nFerme Oheta – Sylvie eta Jean-Michel Brust, Gaec Oheta\nBehi gasna, esnekiak, axoa eta aratxekia saltsa xurian (Idoki).\nTel.: 05 59 37 74 58\nFerme Lekukoa – Yoan Laxague\nArdi gasna, etxeko axuria, ardi esne iaurta.\nTel.: 06 71 49 71 49\nSatali Kalonja – Patrice Pelle eta Anne ALBERT\nPirinioetako ahuntz gasna – Eztigar sagar jusa.\nTel.: 05 59 37 77 19\nSohatia – Jean-Baptiste Vallée eta Yvonne Amestoy, Gaec Elorri xuri\nAratxekia, ardikia eta axurkia (Idoki).\nTel.: 06 82 27 07 03\nSohondoinia – Pantxika eta Jean-Claude ERROTABEHERE, Gaec IPARLA\nEtxaldeko oilaskoak, kanpoan hazi oiloen arroltzeak eta axuriak.\nTel.: 05 59 37 74 36


La Membrolle-sur-Choisille - Wikipedia, entziklopedia askea.\nCharentilly, Fondettes, Mettray eta Saint-Cyr-sur-Loire\n3.312 (2018ko urtarrilaren 1a)\n1.645 (%49.7) 1.679 (%50.7)\nLa Membrolle-sur-Choisille Frantziako udalerria da, Indre eta Loira departamenduan dagoena, Erdialdea-Loira Harana eskualdean. 2013an 3.042 biztanle zituen.\n2007an La Membrolle-sur-Choisille udalerrian erroldatutako biztanleak 3.042 ziren. Familiak 1.075 ziren, horien artean 210 pertsona bakarrekoak ziren (109 bakarrik bizi ziren gizonak eta 101 bakarrik bizi ziren emakumeak), 447 seme-alabarik gabeko familiak ziren, 366 seme-alabak dituzten bikoteak ziren eta 52 seme-alabak dituzten guraso-bakarreko familiak ziren.\n2007an 1.138 etxebizitza zeuden, 1.091 familiaren etxebizitza nagusia ziren, 3 bigarren erresidentzia ziren eta 45 hutsik zeuden. 1.039 etxeak ziren eta 97 apartamentuak ziren. 1.091 etxebizitza nagusietatik 856 bere jabearen bizilekua ziren, 216 alokairuan okupaturik zeuden eta 18 doan lagata zeuden; 15 etxek gela bat zuten, 62 etxek bi zituzten, 128 etxek hiru zituzten, 311 etxek lau zituzten eta 574 etxek bost zituzten. 942 etxek euren parking plaza propioa zuten azpian. 411 etxetan ibilgailu bat zegoen eta 628 etxetan bat baino gehiago zituzten.\nLa Membrolle-sur-Choisille udalerriko biztanleria-piramidea 2009an .\n2007an lan egiteko adina zuten pertsonak 1.981 ziren, horien artean 1.371 aktiboak ziren eta 610 inaktiboak ziren. 1.371 pertsona aktiboetatik 1.260 lanean zeuden (659 gizon eta 601 emakume) eta 111 langabezian zeuden (71 gizon eta 40 emakume). 610 pertsona inaktiboetatik 277 erretiraturik zeuden, 194 ikasten zeuden eta 139 "bestelako inaktibo" gisa sailkaturik zeuden.\n2009an La Membrolle-sur-Choisille udalerrian 1.081 unitate fiskal zeuden, 2.744 pertsonek osaturik. Pertsona bakoitzeko diru-sarrera fiskalaren mediana urteko 22.339 euro zen.\n2007an zeuden 118 komertzioetatik, 2 janari enpresak ziren, 8 bestelako produktu industrialen fabrikazioko enpresak ziren, 9 eraikuntza enpresak ziren, 21 ibilgailuen saltze eta konpontze enpresak ziren, 5 garraio enpresak ziren, 5 ostalaritza eta jatetxe enpresak ziren, 5 informazio eta komunikazio enpresak ziren, 6 finantziazio enpresak ziren, 8 higiezinen enpresak ziren, 15 zerbitzu enpresak ziren, 25 administrazio publikoko enpresak ziren eta 9 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 20 zerbitzu publikoetatik, 1 jendarmeria zen, 1 posta bulegoa, 4 ibilgailuen konpontzeko eta nekazaritza tresnetako lantokiak, 1 autoeskola, 2 igeltseroak, 2 margolariak, 1 zurgina, 1 argiketaria, 4 ile apaindegiak, 1 jatetxe, 1 higiezinen agentzia eta 1 apaindegia.\n2000. urtean La Membrolle-sur-Choisille udalerrian 6 nekazaritza-ustiategi zeuden, 279 hektarea erabiltzen.\nMultimedia: La Membrolle-sur-Choisille\nBNF: 15257702j (data)


Altsasuko auziko epaia berretsi dute - Altsasu - Guaixe.eus\nAltsasuko auziko epaia berretsi dute\nGuaixe 2019-03-07 12:30\nGurasoak justizia eske.\nEspainiako Auzitegi Nazionaleko Apelazio Aretoak helegiteak osotasunean ezetsi ditu eta epaia berretsi. Iñakiren helegitea partzialki onartu dute eta zigorra 10 urtetik 6ra jaitsi diote. Espainiako Auzitegi Gorenean kasazio helegitea aurkeztu daiteke.\nAltsasuko auzipetuen askatasuna eskatzeko joan den ostiralean egindako kontzentrazioaren akaberan han zeudenak meteorito bat atmosferan sartzen ikusi zuten. Bakarren batek zerbaiten seinale izan zitekeela aipatu zuen. Zerena galdetu zioten aldamenekoek. Eta ez zuen erantzuten jakin. Seinalea izan zen, bai: atzera ere auzipetuek, euren guraso eta abokatuek hedabideen bidez jakin dute kontrako epaia izan dutela.\nJose Ramon Navarro Miranda (txostengilea), Eloy Velasco Nuñez eta Enrique Lopez y Lopez epaileek gaur jakinarazi dute Altsasuko auziko auzipetuen helegiteak osotasunean ezetsi dituztela eta Espainiako Auzitegi Nazionaleko Zigor Aretoko Lehen Sekzioak Altsasuko auzian emandako epaia berretsi dutela. Epaileek osotasunean bere egiten dute epaian frogatutzat eman ziren gertaerak. Horren arabera, 2016ko lastailaren 15ean zigortuek eta beste pertsona talde batek bi guardia civil eta haien bikoteak Altsasuko tabernan eta kanpoko aldean eraso zituzten.\nBeraz, agintearen agenteen kontrako atentatuagatik, lesioengatik, desordena publikoagatik eta mehatxuagatik jarritako zigorrak berretsi dituzte: 13 urteko espetxe zigorra Oihanendako, 12 urtekoa Adurrendako eta Jokinendako, 9 urtekoa Aratz, Jon Ander eta Julenendako eta 2 urtekoa Ainararendako. Iñakiren helegitea partzialki onartu dute epaileek eta espetxe zigorra 10 urtetik 6ra jaitsi diote. Zigorra ezarri ziotenean lau deliturengatik jarri zioten, baina bi delitu besterik ez zizkioten leporatu. Espainiako Auzitegi Nazionalak berak emandako epaia zuzendu behar izan zuen garagarrilean batuketa gaizki egin eta 10 urtera beharrean 13 urtera zigortu zutenean. Hala ere, epaian auzipetu bakoitzari akto jakinik ez die egozten: “guztiek eragin zituzten biktimen lesioak, nahiz eta guztien erasoa kaltetuei ezin izan den zehaztu”.\nTerrorismorik ez, diskriminazio astungarria bai\nAuzia Madrilen epaitzeko arrazoia izan zen auzipetuei delitu terroristak egozten zizkietela. Hori zen fiskaltzaren eta akusazioen eskaera. Espainiako Auzitegi Nazionalean bitan aztertu dute auzia eta lehenengo aldian bezala, oraingoan ere Apelazio Aretoko epaileek ez dute gertaeretan terrorismo zantzurik ikusi. Hala ere, epaileen iritziz “biktimen kontakizuna akusatuena baino sinesgarriagoa da”. Horretarako, “frogekin berretsitako deklarazioez aparte, salatzaileen lesioak agerian utzi zituzten mediku txostenak ere”. Talde ezagutza-saioen balioa ere aitortu du auzitegiak.\nHiru epaileen iritziz, Zigor Aretoko Lehen Sekzioak egoki erabili zuen Zigor Kodeko 22.4 artikulua, ideologi diskriminazio astungarriari dagokiona: “konstituzio baldintzetatik, guztiz zilegi dirudi”. Eta berretsi duenez, “akusatuen motibazio nagusia biktimak Guardia Civileko kide izatea da, edo harekin erlazioa izatea, bikotekideak ere biktimak izan zirelako”. Astungarri horrek zigorrak handiagoak izatea ekarri du.\nAtzera botatako beste argudio batzuk\nAuzitegiak ukatu du ere prozesuko bermeak urratu zirenik Guardia Civilak auziaren ikerketa egitean eta Concepcion Espejel epailea auzipetuak epaitzean. Espejel Guardia Civilaren koronel baten emaztea dela eta erakundearen merituzko domina jaso zuen. Hiru epaileek iritzi hori aurreratu zuten abokatuek Apelazio Aretoaren epaimahaiaren osaketaren kontrako errefusatzeari atzera botatzean. Velascok eta Navarrok Guardia Civilaren ohorezko dominak jasoak dituzte. Bestetik, Iñakik gau hartan grabatutako bideoaren balioa ez du aitortzen, “ez du eman nahi zaion efizientzia”. Aldi berean, Adurren abokatuaren argudioak ere atzera bota ditu. Epaitegian esan zuen liskarra izan zen garaian etxean lotan zegoela, eta gau hartako bideo eta argazkietan bestelako arropa zuela. Epaileendako, ordea, “posible da, etxea gertu dagoenez, arropaz aldatzea, amak esan bezala 02:30ean etxean egotea eta gero gertakarien tokian izatea”.\nAltsasuko auziko zigorrak\nAuzipetua Apelazio epaiko zigorra eta egoera\nOihan 13 urte\n3 urte: agintearen agenteen kontrako delituagatik.\n9 urte: hiru lesio delituengatik.\nUrte 1: desordena publikoak.\nEgoera: 845 egun behin-behinean preso.\nAdur 12 urte\nJokin 12 urte\nEgoera: 845 egun preso.\nJon Ander 9 urte\n6 urte: hiru lesio delituengatik.\nEgoera: 266 egun behin-behinean preso (+37 2016an).\nJulen 9 urte\nAratz 9 urte\nIñaki 6 urte\n2 urte: lesio delituagatik.\nEgoera: 266 egun preso (+37 2016an).\nAinara 2 urte\nUrte 1: mehatxu delitua.\nEgoera: baldintzapean aske.


Urte Berri On! 2017\n25 urte Joxemiel Barandiaran zendu zela\nJoxemielekin! Abenduaren 21ean, Joxemiel Barandiaranen ondoan izan ziren, berak hainbeste maite zituen Jentilen Etorrerako Ataungo izaki mitologikoak. Muskiko Torto, Maomendiko Mikelats Basajauna, Lamiñosin sorgiñ- lamia eta Samartin Txiki sekretu guztien jakituna hurbildu ziren Sara etxera, Joxemieli eskerrak ematera!\n"Jentilak eta Olentzero" ibilaldi magikoa Aralarren\nAbenduaren 18an lainoa artean, hostoen artean eta neguko giroan murgildua Allekun gauza bitxi asko gertatu ziren. Martin beltz, sorginak akerbeltzekin batera, urre-egarri zenbiltzan baserritarrak, Torto, Marimunduko eta azkenian haur guztiak bila zenbiltzan Marimunduko eta Olentzero bertan egon ziren.\n"Jentilak eta Olentzero" ibilaldi magikoa\nAbenduaren 18an, igandez, "Jentilak eta Olentzero" ibilaldi magikoa ospatuko dugu Aralarko Parketxean, inguruotako mundu mitologikoa hedatzea helburu izango duena.\nJoxemiel Barandiaran Museoan Ipuin Kontaketa\nGaur Ataungo Joxemiel Barandiaran Museaon, bi saiotan banatuak 100 pertsona baino gehiago izan dira Marimundukok kontaturiko ipuiak entzuten. Marimundukok ipui kontaketan Etsai, Torto, Katalin, Patxi eta bi txakurtxon laguntza izan du, haur guztiak ahozabalik entzuten zuten bitartean.\n2017ko MITOAK BIZIRIK egutegiak salgai\nJadanik salgai ditugu 2017ko Mitoak Bizirik egutegiak.\nOhizko lekuetan aurkitu ditzakezue. Eta urte honetan Donostian ere.\nVII Ataungo Mondeju Lehiaketa eta II Jentilen Baratza Ipuin eta Marrazki lehiaketa\nUdazken hau oparoa daramagu elkartean, ekintza dexente antolatu ditugularik, eta datozenak ere ez dira gutxi. Hona hemen haiei buruzko informazioa:\nMARIMUNDUKO, Joxemiel Barandiran Museoan Ipuin Kontaketa\nJose Migel Barandiaranek lan nekeza bezain garrantzitsua egin zuen gure Euskal Herriko hamaika bazterretan, hemengo eta hango kondaira mitologikoak jasoz. Lan hori iraganeko eta gaur egungo munduen arteko katebegi nagusia izan da eta galtzear zeuden kondaira, mito eta ohiturak jasotzeko lan hori ezerezean gera ez adin ahaleginak egiten ditugu Ataunen.\nATAUNgo VII. MONDEJU LEHIAKETA\nAzaroaren 13, ospatuko da ATAUNgo VII. MONDEJU LEHIAKETA, San Martin Jaien barnean. Ekitaldia eguerdiko 12:30etan hasiko da eta Ataungo edozein herritarrek parte har dezake.\nIzen ematea: Azaroaren 9rako eman behar da izena 649011292 (J.R. Munduate) edo eta 686892507 (D. Etxeberria) telefonora deituz. Parte hartzaileei, 35 € emango zaie ardia erosteko eta osagaiak lortzeko.\n- Mondejuak, beren saldarekin, azaroaren 13an goizeko 11etarako eraman behar dira Plaza Berriko karpara.\n- 4 kana ekarri beharko dira.\n- Antolatzaileek, ekartzen dituzten kazuelei, zenbaki bana emango diete, epai mahaikideek mondeju egileen izena ez jakiteko.\nMondejua nola egin! Ikastaroa\nUrriaren 22an eman zen mondejuak nola egin!ikastaroa. Pili Barandiaranen eskutik, bertan egon ziren ikasleek janari goxo hau egiteko errezeta eta trikimailuen berri izan zuten. Elkartearen helburuei jarraituz garai bateko usadioak gaurkotzearen bidean pauso bat gehiago eman da.\nHurrengo topaketa azaroaren 13an izango da: VII. Mondeju Lehiaketa.


label - Elhuyar dictionaries\n5000 m2 3000 tomate ekoizteko erabiltzen ditugu Euko labela dutelarik eta 1500 uhazak ekoizteko.>\nUtilizamos 5000m2 para obtener 3000 tomates de calidad Eusko Label y para obtener 1500 lechugas.\nOrain 5 urte Eusko labelean sartu ginen tomateari dagokionez baina betiko produkzioari eutsi diegu, alegia lurretik datoz gure produktuak.>\nHace 5 años entramos en Eusko label en relación a los tomates pero manteniendo la producción tradicional, es decir, nuestros productos vienen de la tierra.\n40 labeldun erlauntza dituzten erlezainak edo >150 labelik gabekoak>\nApicultores con >40 colmenas label o >150 sin label\nBertako eztia, kalitateko labela duena, dastatzeko eta erosteko aukera ezin hobea da. Gainera, tradiziozko artisautza-erakusketaz eta eztitutako postreen gastronomia-lehiaketaz gozatu ahal izango duzu.>\nEs un día para degustar y comprar miel de la zona –con label de calidad-, y para disfrutar con la tradicional exposición de artesanía y el concurso gastronómico de postres endulzados, naturalmente, con este producto.\nEusko Label denda Euskadiko egiaztatutako kalitatezko produktuen eskaparate ofiziala da. Produktu horiek Haziren Marktetin eta Egiaztapen Unitateak kontrolatzen eta kudeatzen ditu: Eusko Label produktuak, Euskal Baserri eta beste berme marka batzuk.>\nLa tienda Eusko Label nace con el objetivo de ser el escaparate oficial de los productos de calidad certificada, controlados y gestionados por la unidad de Marketing y Certificación de Hazi: Productos Eusko Label, Euskal Baserri y otras marcas de garantía.


Latxa arkumea marka sortu dute bertako arkumeari bultzada emateko\nLatxa arkumea marka sortu dute bertako arkumeari bultzada emateko\nLarsabi elkarteak aurkezpen bilera egin du gaur goizean Agurainen (15:00etan Zaldiko Goizanen izango da bigarren hitzordua). Elkartearen asmoak ezagutzera eman eta kide izan nahi izanez gero bete beharreko baldintzak azaldu dituzte bertan. Larsabi elkartearen helburua arkumea prezio duin batean saldu ahal izateko lan egitea da. Hala, latxa arkumeari behar duen balioa emateko Latxa arkumea-Cordero latxa zigilua sortu dute. Modu honetara kontsumitzaileak modu erraz batean bereizi ahal izango du zein den bertako arkumea.\nArkumeak Larsabi elkartearen bitartez saldu nahi izanez gero, urriaren 27a bitartean eman daiteke bertan izena. Ezinbestekoa da ardi latxarekin lan egitea eta usitategiaren titularra izatea. Gainontzeko baldintzen inguruan azalpenik behar izanez gero, kontakturako telefonoa: 609431265\nsildenafil per donnebuying viagra online legalviagra generico paypalviagra in parafarmaciaviagra e cialis differenzeviagra prescrizioneviagra bresciagel viagraviagra herbal supplementcialis brand for saletaking two viagra pillsorder viagra philippinescialis prezzicialis per giovaniprescription for viagrapurchase 5mg cialiscialis buy online australiaviagra erboristeriaviagra without prescriptions ukcialis per giovaniviagra fa bene al cuoregeneric cialis canada customscialis for sale south africaviagra erboristeriadove comprare il viagraviagra calabresebuying viagra online adviceinfarto viagracialis reaction other drugscan cialis used womenviagra super activeviagra without prescriptions paypaldosages for cialisbuy viagra houstondurata effetto viagraviagra pomataacquisto viagra generico on lineviagra on line in italiais it legal to buy viagra in australiavery cheap generic viagrabuy cialis online canadian pharmacyviagra other erectile dysfunction drugsviagra canada online ordercialis proprietaonline coupons viagracomprare cialis on lineviagra originale comprarelevitra dosiviagra for sale in philippinesviagra in canada paypal


Hudson badia - Wikipedia, entziklopedia askea.\nHudson badia (inuktituteraz: Kangiqsualuk ilua; ingelesez: Hudson Bay; frantsesez: Baie d'Hudson; ekialdeko creeraz: Wînipekw edo Wînipâkw, "ura lohitua") Kanada ipar-ekialdeko barne itsaso handia da, 1.230.000 kilometro koadroko eremua hartzen duena. Hudson itsasartearen bidez Ozeano Atlantikoarekin lotzen da, eta Foxe arroaren eta itsasartearen bidez Ozeano Artikoarekin.\nHudson badia (Kanada)\n60°N 85°W / 60°N 85°W / 60; -8560°N 85°W / 60°N 85°W / 60; -85\n1.230.000 kilometro koadro\nbatez bestekoa: 100 metro\nhandiena: 270 metro\nMendebaldean Nunavut eta Manitoba ditu, hegoaldean Ontario, eta ekialdean Quebec; ipar-ekialdean Ozeano Atlantikoarekin loturik dago Hudson itsasartearen bitartez, eta iparraldean Ozeano Artikoarekin Foxe arroaren bitartez.\n1.370 kilometro luze da, iparraldetik hegoaldera, eta 1.050 kilometro zabal, ekialdetik mendebaldera. Ez da oso sakona, 100 metro batez beste, eta 80 metroko sakonera du kostaldetik 100 kilometrora. Hegoaldean James badia eratzen du. Uharte guztiak Nunavuten daude; Southampton uhartea da handiena; iparraldean dago eta Baffin badiatik bereizten du.\nBadiaren bazterretan ia ez da jenderik bizi, hamabi herrixka baino ez dira, cree edo inuit etnietakoak. Herrixka nagusiak honako hauek dira:\nIzena Henry Hudson ingeles esploratzailearen omenezkoa da. Hau, 1610ean, hantxe geratu baitzen izotz artean harrapatuta Discovery itsasontziaren barruan. Historikoki, Hudson badiak lotura estua izan du Frantzia eta Erresuma Batuaren arteko Ipar Amerikako guduekin.\nArtikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/2/14 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.\nAzken aldaketa 15 martxoa 2022(e)an, 00:43(e)tan\nOrriaren azken aldaketa: 15 martxoa 2022, 00:43.


Herri erdiguneko pasabide iluna, argiztatu eta argitsua orain - Usurbil - Noaua.eus\nHerri erdiguneko pasabide iluna, argiztatu eta argitsua orain\nNoaua Aldizkaria 2019-09-05 09:22\nAskatasuna plaza, Kaxkoa eta Kale Nagusia elkar hurbildu eta batean zein besteko herri bizitza eta tokiko merkataritza sustatzeko bi eremuak lotzen dituen Kale Nagusia 10eko pasabidea berritu eta argitzeko lanak bideratu ditu Udalak uda honetan. Ondoko irudiotan duzue emaitza. Horrekin batera, Olanoeneko plaza ingurua ere itxuraldatuko dute laster.\nUsurbilgo espazio publikoa aktibatu, eta horrekin batera, herri bizitza eta tokiko merkataritza suspertzeko egitasmoa ari da gauzatzen Usurbilgo Udala Kale Nagusiaren bueltan. Kale Nagusia 10eko ondoko irudiko pasabidea berritu dute, eta laster lanak burutuko dituzte Olanoeneko plazan.\nEgoera kaskarrean egon den Kale Nagusia ondoko pasabide hau itxuraz berritu du asteotan. Hauxe ziren egitekoak, Udaletik berri eman zigutenez: “Egoera kaskarrean den pasabideko sabaia berritu egingo da. Argiztapen berria jarriko da, sabai berrian sartutako luminarien bitartez. Egun duen kolore iluna ordezkatu eta pasabidea osatzen duten horma, sabai eta zutabeak zuriz margotuko dira. Horretarako hormetan egun dauden azulejuak kendu eta zarpiatuko dira, ondoren margotu ahal izateko. Eraikinaren behe solairua eta azpiko garajeen artean inpermeabilizaziorik ez dela eta, udal-langileentzat pasabidea garbitu eta mantenu lanak egiteko oztopo da, garajeetara ura filtratzen baita. Horri konponbidea emateko, egungo zoladuraren gainean mekratilatozko zoladura iragazkaitz bat jarriko da”.\nPasabide honetatik gertu den Potxoenea ondoko Olanoeneko plazatxo edo anfiteatroaren erabilera bultzatzeko, aipatu kultur etxeko estetikari jarraiki, bere parean haur eta helduentzako mahai eta eserleku finkoak jarriko ditu Udalak. Eta anfiteatroan bertan, egurrezko gunea baita lasai ederrean egoteko.


Burkiniaren debekuak bustita | Hegoaldeko Txokoa\n← Oraintxe Gasteizen…\nBurkiniaren debekuak bustita\nPosted on Iraila 1, 2016\tby hegoaldeuskaltegia\nFrantziako estatuan hamalau udalerrik gorputz osoko bainujantzia debekatu dute. “Higiene arauak, ohitura ona, eta laikotasun printzipioa” urratzen dituela argudiatu dute. Zer deritzozu gaiari?\n4 erantzun Burkiniaren debekuak bustita -ri\nMaika -k dio:\n10:24 pm Iraila 3, 2016\n“BURKINI”. Onerako edo txarrerako, nork ez du ezagutzen merkataritza-marka hau? Zuk sortutako produkturako izen on bat asmatzeko orduan, gogoratzeko eta ahoskatzeko erraza izan dadin saiatu behar duzula badirudi. Are gehiago, “saldu” nahi duzun lekuetan esanahi ezkorra izan ez dezan komenigarria izango litzateke. BURKA+ BIKINI. Gu ezin gaitu konbentzitzen, burka emakumeen askatasunaren falta seinalea da eta.\nEzin da esan, ordea, bainujantziak ez duenik arrakastarik. Produktu batek garai dezala, premia edo desira bati erantzuna eman behar dio. Ze beharra dute “burkini” erosten dute emakumeek? Beharbada espacio publikoetan ere bizi ahal izateko premia, etxean baztertuta egon ordez. Bere modura, ez bakarrik lekukoak, partehartzaileak baizik.\nKultura ondare biziduna da. Horren ondorioz, gure eta haien ohiturak etengabe aldatzen dira erabileraren poderioz eta beste pertsona batzuekiko harremanaren ondorioz. Nik ez nituen inoiz nire amonak bainujantziaz jantzita. “Baziren beste garaiak”-esango lukete askok. Gertatzen dena da ahaztu zaigula zenbat denbora daramagun borrokatzen norberak erabaki ahal izateko. Agian burkini eramatea ez da urrats txikia. Emakume musulmanei bere bidea egitea utz diezaiegun, eskoletan edo hondartzetan egoteko aukera ukatu gabe. Begirunez pauso handienak gertatzen dira…nire ustez.\n3:45 pm Iraila 4, 2016\nNire iritzia azaldu baino lehen, esan nahiko nuke burkiniaren gaia modan dagoela eta gutxi gorabehera guztiok zer edo zer entzun dugula gai horri buruz. Hori esanda, nik uste dut gaur egun askatasuna oinarrisko eskubidea dela, eta denok aske izan behar dugula gure bizitza nahi dugun bezala bizitzeko. Alabaina, zergatik dago hainbeste arazo burkiniarekin??\nBurkini bainujantzi bezala erabiltzen den arropa bat da, baina horrek gorputza oso estaltzen du, burutik oinetarain. Hori kontuan hartuta, lege batzuek esaten duten bezala, leku batzuetan ezinezkoa da arroparekin sartzea, igerilekuetan bestak beste, hondartzan ,ordea, nahi dugun moduan uretara joan gaitezen, bai kamisetarekin, bai txanoarekin….zergatik burkiniarekin ez?\nGehienok pentsatzen dugu, emakueen arabiarrak askatasuna galtzen dutelako eta matxismoaren betebeharra delako. Alabaina, zer uste dute haiek? libreak sentitzen dira? Dudarik gabe, haien iritzia gurea baino garrantzitsuena da, azkenean haiek daramate burkinia.\nUrtxintxa -k dio:\n8:02 pm Iraila 4, 2016\nBURKINIA DEBEKATU ALA EZ?\nAurtengo udan asko eztabaidatu da garai honekin zerikusi handia duen gai bati buruz, bainujantziari buruz, hain zuzen ere. Hala ere, bainujantzi hauek ez dira arruntak; hauek gorputz osoa estaltzen baitute, burua eta guzti eta burkini izenez ezagunak dira. Frantziako zenbait hondartzetan haien erabilera debekatu da eta hori izan da iskanbila sutsu hau hasteko abiapuntua. Batzuen ustez, burkiniak emakume musulmanak hondartzara joatea ahalbidetuko du, baina beste batzuk uste dute bainujantzi arruntak jantzi beharko lituzketela.\nNik ondo deritzot emakumeek hondartzan burkinia eramateari. Izan ere, burkinia jantzi ezean, emakume hauen senarrek edo haien inguruko gizonek ez diete hondartzara joaten utziko eta etxean geratu beharko dira olatuez disfrutatu ezinik. Batzuk burkiniaren kontrakoak dira jantzi hauek higienikoak ez direla uste dutelako. Hala ere, nire iritziz, bainujantzi hauek ez dira oso desberdinak surflarien neoprenoekin alderatzen baldin baditugu. Egia da gizonen eta emakumeen arteko berdintasuna lortzea izan behar dela gizartearen helburua eta honekin helburu hori ez dela lortzen, baina bai aurrerapauso txiki bat, bederen.\nHortaz, ni burkiniaren aldekoa naiz, nahiz eta emakumeen eskubideen aldekoa ere izan eta jantzi hauek eskubide horien isla ez izan. Gainera, gure gizartean ere orain dela zenbait urte erabiltzen ziren bainujantziek gaur egungokoek baino askoz gehiago estaltzen zuten eta egoera aldatzea lortu da; beraz, espero dut burkiniarekin ere antzeko zerbait gertatzea.\n10:10 pm Iraila 4, 2016\nBURKINAREN ERABILERA, NOREN ERABAKIA?\nAzken denboraldi honetan, uda dela eta, burkina guztion ahoan egon den gai bat izan da. Noski, beti bezala, ikuspuntuak eta haien arrazonamenduak oso ezberdinak izan dira. Beraz, nire ikuspuntua, ahal dudan moduan saiatuko naiz azaltzen, gai sakona eta zaila izan arren.\nNire ustez, burkinaren gaia ez gaude behar den moduan ikusten. Argi dago emakumeak horrelako janzkera eramatera behartuta egonez gero, jasan ezina dela. Baina, Europarrak pentsatzen dugun beste azke gara? Ez dugu beste modu batean begiratzen neska bat bikinia eraman ordez bainujantzia eramaten dutenean? Edo bikiniaren tamaina guk uste duguna baino eskasagoa denean? Agian batzuei berdin zaie. Baina nire ustez, esaten duguna baino eskatasun gutxiago daukagu. Beraz, nork gara gu besteei askatasun eredua emateko? Egia da eremu batzuetan aurreratu dugula, baina horaindik lana daukagula ez da inongo sekreturik.\nBeraz, nire ustez burkinaren gakoa bai ala ez izan baino, burkina askatasunez edo behartuta erabiltzen duten emakume horiek ezagutzea izan beharko zen. Horretarako, bai emakume musulmanei zein gizon musulmanei, bere bikotearen, lagunaren edo arrebaren ikuspuntua errespetatzen irakatsi beharko genuke. Bestalde, Europarrok, eta agian europarrak ez direnak ere, etxekolanak ditugu. Pertsona bat gure ustez ondo dagoena egiten behartzea, hain zuzen ere, askatasun adibidea ez delako.


Ikastolatik kanpora ateratzean topatzen diren sorpresak - - Karkara.eus\nORIO HERRI IKASTOLA 2020-10-29 11:00\nOrioko Herri Ikastolak argi du bizi dugun osasun krisiak ekarri digun egoeraren aurrean, txarrenari onena atera behar diola, eta, beraz, kanpo espazioak aprobetxatzea eta herrira ateratzea izan da besteak beste hartutako neurrietako bat.\nHorren harira, pasa den astean, HH5eko ikasleek hondartza aldean pasa zuten goiza udazkeneko eguraldia lagun.\nIkastolatik atera eta hondartzara abiatu ziren. Bertara iritsi eta berehala sorpresa ederrarekin egin zuten topo. Suhiltzaileak entrenamenduan ari ziren hondartzan beren kamioi eta guzti. Ikasleak liluratuta geratu ziren kamioia bertatik bertara ezagutzeko aukera izan zutelako, eta baita suhiltzaileekin momentuan sortutako zalantzak argitzeko parada izan zutelako.


Beharrezkoa al da epaiketa guztietara abokatuarekin joatea? | Aldizkaria | EROSKI CONSUMER\n900 euro baino gutxiagoko erreklamazioetan, baldin arbitraje eskaera onartzen ez bada, ahozko epaiketara joateko aukera dago. Auzitaratze Zibileko Legeak esaten du kasu horretan ez dela abokaturik ez prokuradorerik behar, baina zenbait zalantza ditut. Kostuak ordaintzera zigortzen banaute, beste alderdiaren abokatuen eta prokuradoreen ordainsariak alde batera utziko dira? Esate baterako, bidaia-agentzia bat -pertsona juridikoa izaki- auzitara eramaten badut, bidaia-agentzia ere abokatu eta prokuradorerik gabe joango da epaiketara?\nKode Zibileko 1101. eta hurrengo artikuluen arabera, kalte-galeren ordainketa egokia litzateke, izan ere, antza denez, ezkontza iruditan gordetzeko aukera kendu baita. Eta, zenbait DVDk grabatutakoa ikusarazten ez dutelako informazioari dagokionez, enpresak zirkunstantziak ezagutu eta kontsumitzailea aldez aurretik ohartarazteko betebehar profesionala zuen. Informazio-betebehar hori Kontsumitzaile Erabiltzaileen Defentsarako Lege Orokorrean bilduta dago. Hona gure iradokizuna: harremanetan jar zaitezte enpresarekin, haren DVDaren desberdina den beste modelo batean diskaren irakurketa zuzena begiratzeko. Eska ezazue enpresak grabazioa egiteko erabili omen duen formatuari buruzko datuak eta irakurgailu egokiaren ezaugarri teknikoak idatziz emateko (buro fax ziurtatua eta jaso izanaren adierazpena). Gomendagarria da, halaber, Kontsumitzailearen Informazio Udal Bulegoarekin harremanetan jartzea erreklamazio bat aurkeztu eta akordio batera iristen saiatzeko.\nGoian aipatutako gestioak eginda enpresak beste DVD modelo batean diskoaren irakurketa egiaztatzen ez badu, ordaindutako prezio osoa itzultzeko eskatu behar izango zaio, filma itzulita, eta kopuru bat ordaintzeko kalte-galera moduan, kontratua bete ez izanak daraman kalte moralagatik.\nEnpresak beste DVD modelo batean -merkatuan erabiltzaile ez-pofesionalei eskaini ohi zaizkienetakoa- diskoaren irakurketa zuzena egiaztatzen badu, ordea, informaziorik ezaren garrantzia mahaigaineratu behar izango litzateke, kontsumitzaileari kontratuaren gaiari buruzko informazio oso eta egiazkoa ematea profesionalaren betebeharra da eta. Eta akordio onik ez balego, bide judizialera jotzea gomendatzen da, izan ere, konplitze akastuna eta kalte morala ere badaude eta.


Goiak ez dituela neurriak adostu nahi izan uste du EH Bilduk - Noticias de Gipuzkoa\nGoiak ez dituela neurriak adostu nahi izan uste du EH Bilduk\nPandemiaren kudeaketa kritikatu eta gobernantza eta hiri eredua aldatzeko eskatu dio koalizioak, baita lehentasunak ere\n– a.z. 11.09.2020 | 02:17\ndonostia – Pandemiaren harira edo ondorioz hartutako hainbat neurri oposizioarekin adostea saihestu du Eneko Goia alkateak EH Bilduren ustez, "batasunaren argazkia saihestu du". Zenbait unetan eta zenbait neurrirekin adostasun hori posible izan zitekeela esan zuen Reyes Carrere EH Bilduko bozeramaileak, eta Goiaren "gobernantza eredua" kritikatu zuen.\nCarrerek hasierako shock egoera "ulergarria" izan zitekeela esan zuen, baina udako hilabeteotan kudeaketak "okerrera" egin duela gaineratu zuen, eta neurri "proaktiboak" hartu beharrean, "Donostia atzean gera-tzen ari dela" uste du. "Hiri ereduarekin tematuta jarraitzen du", salatu zuen, baina, haren hitzetan, turismoan oinarritutako eredu ekonomikoak "oso ahulak" direla irakatsi digu pandemia honek.\nEAJren eta PSE-EEren kudeaketa "txarraren" adibideak jarri zituen Carrerek, eta Udalak ikastetxeei ez diela behar bezala lagundu esan zuen, behar zituztenei baliabide teknologikoak eskainiz edo espazio publikoak haien esku utzita. "Hezkuntzaren ardura dela diote eta zerrenda bat pasatu diote, baina udal batzuk ari dira aurrea hartzen", gaineratu zuen.\nOstalaritzarentzat laguntza gehiago ere eskatu zituen eta Udalak emandakoak negozio txikienetara edo terrazarik ez dutenetara ez direla iritsi esan zuen. Auzoetako jai batzordeekin lankidetzarik ez dela egon ere aipatu zuen.\nEgoera larria dela esan zuen eta langabezia-tasa duela hamar urteko krisiaren garaikoaren parekoa dela aipatu zuen. Hala, hemendik aurrera proposamenak egiten jarraituko duela EH Bilduk esan zuen bozeramaileak, eta lehentasunak eta hiri-eredua aldatzeko eskatu zion udal Gobernuari, "hiria orekatuagoa eta jasangarriagoa izan dadin zentzu guztietan".


Sopela – 11 orrialdea – Sopela.net\nGabonetan “presoak etxera” aldarria Sopelan\n2020 abendua 24 Iruzkinik ez\nGabonetan, pandemian bete-betean, eta murrizketak; baina Sopelostar askok gogoan dituzte euskal presoak. Gaur, abenduaren 24an elkarretaratzea egin da Sopelako udaletxeko plazan 13:00etan eta lagun talde handi batek hartu dute parte. Elkarretaratzean Olentzeroari gutuna bidali zaio “presoak etxera” etor daitezen eskatuz.\nHonez gain, abenduaren 31n, urteko azken egunean, urteko azken mobilizazioa egingo da 19:00etan SARE eta ETXERAT herri mugimenduek deiturik xede berberarekin: “etxean nahi ditugu!!!”\nUnited Capseko langileek elkarretaratzea egin dute gaur eguerdian\n2020 abendua 23 Iruzkinik ez\n12:30ean izan da mobilizazioa enpresaren aurrean, hainbat egin dituzte jada lekualdatuko zituztela iragarri ondoren\nItxieren eta lekualdaketaren aurkako protesta gisa, langileek greba mugagabea hasi zuten azaroak 24ean. ELAren iritziz “ez da lekualdaketa, ezkutuko itxiera baizik”.\nJon Estefane: “nire itxaropenak bete dira”.\n2020 abendua 10 Iruzkinik ez\nJon Estefane 15 urteko gazte sopelostarra da eta kadete mailako gurpil gaineko patinaje artistikoan 5. postua lortu du Espainiako txapelketan. Sopela.net-ek Jonekin hitz egin du: dituen ilusioak, helburuak, sakrifizioa…\nSopela-net: Lehenik eta behin, “Zorionak” zure lanagatik, zure mailagatik eta zure emaitzengatik; plazer handia da zurekin hitz egitea eta zu ezagutzea… Egun batzuk igaro dira Cuniten eta Torredenbarran (Katalunia) txapelketa jokatu zenetik. Zer sentimendu dituzu? Nola baloratzen duzu egindakoa eta bosgarren postu hori?\nSopela: Bidebieta kaleko txandakako aparkalekua\n2020 abendua 7 Iruzkinik ez\nBidebieta kalea “txandakako aparkalekua” izatea onartu zuen Sopelako Udalak azaroaren 26ko osoko bilkuran. (Bidebieta kalea argazkian)\nTxandakako aparkalekua: ezaugarriak\nDoan aparkatu ahal izango da 90 m gehienez, dagokion makinan tiketa atera ondoren. Tarte hau amaitutakoan, ezin izango da berriro aparkatu eremu honetan bi ordu igaro arte. Ordutegia 09:00etatik 13:30era eta 16:00etatik 20:00etara izango da, eta udaltzainak arduratuko dira aparkalekua kontrolatzeaz. Erabakia, azaroaren 26an hartu zen; orain Bizkaiko Aldizkari Ofizialean argitaratuko da eta 30 eguneko epea irekiko da erreklamazioak edo alegazioak aurkezteko. Epea bukatutakoan, behin betiko onarpena egingo da eta txandakako aparkalekua indarrean jarriko da.\nGobernu-taldeak proposatutako neurria.\nEAJk proposatu eta defendatu zuen neurria, “merkatariek egindako eskaera zuzena” zelakoan eta “DB-TUrekin sinatutako inbestidura akordioan” jasota zegoelako. EAJk esan zuen neurri honek ez duela dirua biltzeko asmorik, eta erraztuko duela Sopelako erdigunean bizi ez diren sopeloztarrek autoa hartu, aparkatu eta herrian erostea.\nZergatik Bidebieta?. Argudio gutxiko erantzuna\nZipiriñe: 4, 3, 2… geroa erabakitzera\n2020 abendua 2 Iruzkinik ez\nAzken aldian 4 proiektu aurkeztu dira Zipiriñe eta Iberre ikastetxeen leku arazoei irtenbidea emateko. LAU horietatik HIRU Sopelako Hezkuntza Mahaian aurkeztu ziren, eta orain BI geratzen dira eztabaidagai.\nUnited Capseko langileek mobilizaziora deitu dute abenduak 3rako\n2020 abendua 1 Iruzkinik ez\nAzaroak 24ean hasi zuten greba mugagabea 37 langileek, enpresak Sopelatik Gironara lekualdatuko zituztela iragarri ondoren\nAzaroaren 20an, United Capsek, tapoiak ekoizten dituen enpresak, langileei adierazi zien Sopelan dagoen lantokia itxi eta Gironara (Katalunia) mugituko zutela. Ondorioz, bertako 37 langilek lana galduko lukete ELAren arabera.\nSopela: azken ostirala berezia.\n2020 azaroa 28 Iruzkinik ez\nHile bakoitzeko azken ostiralean egiten den bezalaxe, atzo, azaroak 27, elkarretaratzea egin zen Sopelan, herriko presoak eta iheslariak herriratzeko asmoz; baina atzokoa berezia izan zen, aterki zurien bidezko mosaikoa baten bidez ETXERA hitza osatu zen.\nSARE herri ekimenak bultzaturik, hitzordua 20:00etan izan zen udaletxeko plazan, DENOK BATERA, PRESOAK ETXERA! goiburupean.\nKALEAK, ETA TABERNAK HUTSIK, PLAZA BETE ! (W.)\nPage 11 of 177« Lehena...«10111213»203040...Azkena »


53.proposamena: Arrautzekin errezetak!\nHementxe duzue Belen patata tortila mundial bat prestatzen! Ze errezeta egin dezakezue zuek arrautzekin? Zaldibiko baserri eta dendetan arrautza bikainak daude. Bidali iezaguzu zure argazkia!


Lege oharra | Aldizkaria\naldizkaria.ikastola.eus domeinua EHI EKE-rena da.\nOrain aldizkaria.ikastola.eus tokian zaude. Hori espazio elkarreragilea da eta EHI EKEk sortu du produktu eta zerbitzuei buruz informazio handiagoa eskaintzeko.\n4. WEB ORRIA DOAKOA DA\naldizkaria.ikastola.eus web orriaren helburu nagusia EHI EKEren produktuen, zerbitzuen eta jardueren berri ematea da.\nAzkenik, honakoa gomendatzen da: erabiltzaileak bere ordenagailua ez badu erabiltzen, aldizkaria.ikastola.eus web orritik irten baino lehen saioa ixtea ala nabigatzailea ixtea. Horrekin datu pertsonalak eta korrespondentzia inork ez erabiltzea ziurtatzen da, batez ere, ordenagailua beste norbaitek erabiltzen badu edo beste batzuekin partekatzen bada edo ordenagailua toki publikoan erabiltzen bada, hala nola liburutegian edo "internet kafean".


ZALDIBIA ETA ORDIZIA DANTZEN MUNDUA\nKomenigarria da Zaldibia eta Ordiziak dantza munduan izan zuten garrantzia esatea, Iztuetak bere azken urteetan dantza talde bat sortu zuen, bere oinordekoa Olano izanik. Iztuetaren lagunartea Bergarako Besarkadaren urteurrenean egon zen, Seguran 1841. urtean eta Arrasaten 1845. urtean irakasten izan zen. Olanok ekitaldi asko izan zuen: Iruñean, Bilbon, e.a. Baina ez genekiena zen bere lagunartearekin Udaletxeak eskatuta Antzuolan izan zela, 1857. urtean eta han Bartolome Deuna eta Piedadeko Ama Birjinaren egunetan aktuatzeagatik 200 erreal jaso zituztela, edo eta Legazpikoak 1847 urtean eta Udaletxearen dirulaguntzak Zaldibian Gipuzkoako dantzak ikasten aritu zirela.\nBerri hauen ondorio bezala esan dezakegu Zaldibia izan zela dantzen gunea, baita zabalpen eta transmisioarena ere; hau gertatu zen Olano lekuko zelarik Ordiziara joan eta dantzari askorekin han hasi zen arte. Ordiziako talde batek Filipineta kalean eta Intxustiberri etxeko atarian zehazkiago gimnasio bat jarri zuen. Leku honetan haritz enbor batetik bi burdinezko eraztun zintzilikatzen ziren; guretzat, euskal dantzen lehenengo eskola hauxe izan zen.\n1856ko abuztuaren 10ean, herri honetan Elkano kaleko "Chuchurruchu-enean" jaio zen Jose Lorenzo Pujana Bidegain. Oso gaztetatik erakutsi zituen dantzaria dotoretasuna, arintasuna eta kemena. Salto batean eta oin puntak perpendikularki jasotzen zituelarik, txilikordatuko itzulipurdi bikoitza egiten zuen, inork egin ezin zezakeena. Guk, ezagutu eta harremanak izan genituenak ezagutzen ditugu dantzen alde egin zuen guztiarengatik. Atzerriko erakustaldi eta lehiaketa askotan parte hartu zuen, Ingalaterran adibidez arrakasta handiak izan zituen. Helduarora iristean, dantzari taldeak sortzen aritu zen. Diputazioaren laguntza txiki baten bitartez probintzian urtero hiru talde sortzeko agindua zuen.\nOrdizia eta probintziak 1941eko abenduaren 7an omenaldi bat eskaini zioten; bertan bere jaiotetxean plaka bat ezarri zen, eta berak, 73 urte zituelarik, erreberentzia dantzatu zuen. Txapel-Gorri kirol elkarteak Iztueta irakaslearen Gipuzkoako dantzen erakustaldi bat egin zuen. Pujanaren azken erakustaldia Lasarteko hipodromoan izan zen, berak prestatutako 160 dantzari elkartu zirelarik. Bere azken ekitaldia izan zen, 1947ko abuztuaren 20an Santanderren hil baitzen. 1968 urtean, bere mendeurrenean, Candido bere semeak zuzentzen zuen Donostiako Goizaldi dantza taldeak hil ondoko omenaldia eskeiniz bere jaiotetxean plaka bat eskeini zioten.\nOrdizian, Gipuzkoako dantzak erakutsiz eta brokel-dantzari talde berriak egin zutenak, Pujana maisuaren jarraitzaile zuzenak Esteban Aranburu, Jose Arrieta eta Gumersindo Hidalgo izan ziren. Luis Aizpurua, Eusebio Armendariz, Jose Sarasola, Blas Arrieta, Faustino Echevarrieta eta Jose Luis Lekuona izan ziren jarraitu zutenak. Garatetarrak, Eguren, Urkiola, eta abarrek trebetasun eta estilo berberaz aktuatu zuten.


EGA 2014 - 1. deialdia - Proba Idatziaren behin-behineko emaitzak -\tProba Idatziaren behin-behineko emaitzak argitaratu dira. Ikusteko, egin klik hemen.\nEgon litezkeen erreklamazioak idatziz aurkeztuko dira, behin-behineko kalifikazioak jendaurrean jarri eta biharamunetik hasi eta bi egun balioduneko epean (MAIATZAREN 8an eta 9an). Erreklamazioak aurkezteko lekuak: Hezkuntza Departamentuko Erregistroan, Nafarroako Gobernuaren erregistro bulegoetako edozeinetan, Herri Administrazioen Araubide Juridikoaren eta Administrazio Prozedura Erkideari buruzko 30/1992 Legearen 38.4. artikuluak ezarritako tokietan, eta Erregistro Orokor Elektronikoan.Batzorde Ofizialak erreklamazioak ebatzi eta behin betiko emaitzak argitaratuko ditu MAIATZAREN 20an, Hezkuntza Departamentuko iragarki oholean eta hurrengo web orrietan:\n3.- AZTERKETA IKUSTEAHautagaiek azterketak ikusteko aukera izanen dute. Horretarako, ordua eskatuko dute EKAINAREN 12an eta 13an, goizeko 09:00etatik 14:30era bitartean, 848 42 65 93 eta 848 42 66 13 telefonoetara deituta.\nAzterketak ikusteko: EKAINAREN 19an eta 20an, aldez aurretik emandako orduan.\n• DATAK: MAIATZAREN 23an eta 24an.\n• TOKIA: Euskararen Irakaskuntzarako Baliabide Zentroa (EIBZ).Zubiarte, 13 -UHARTE-IRUÑEA-\nMAIATZAREN 20an, Proba Idatziaren behin betiko emaitzekin batera, azterketari bakoitzari AHOZKO PROBA egiteko dagozkion EGUNA ETA ORDUA ARGITARATUKO DIRA.\nAkta eta oharrak58 Kb


Oztopoz oztopo independentziari buruzko bigarren erreferenduma iraganen da, igandean, Kanakyn | Monde | Naiz\nKanaky edo Kaledonia Berria. Jatorrizko herria eta kolonizazioaren eskutik heldutako europarren ondorengoak. 2018an eginiko lehenengo erreferendumean frantziar administrazioaren menpe jarraitzeko aukera izan zen garaile. Noumeako Akordioek, ordea, beste bi aukera aurreikusten dituzte. Erroldari buruzko ika-mika gutxi balitz pandemiaren giroan murgilduko da heldu den urriaren 4ko bozketa.\nKanakiar independentisten mitina iragan maiatzean Emmanuel Macronen bisitaren denboran. (Ludovid MARIN/AFP)\nKanakyn bigarrenez eginen dute independentziarako galdeketa, urriaren 4an, 2018an egin zuten galdeketan ezezkoak irabazi ondotik.\nZehazki 2018ko azaroaren 4an gauzatu zen galdeketa horretan independentziaren aurkakoak nagusitu ziren, bozen %56,7 lortuz, independentzia zaleek %43,3 eskuratu zuten bitartean.\n«Kaledonia Berriak burujabetza osoa eskuratu eta independente izatea nahi duzu?». Boza emateko eskubidea duten herritarrek galdera horri baiezkoarekin edo ezezkoarekin erantzun beharko diote berriro ere igandean.\nHastapen batean irailaren 6an finkatu zuten hitzordua, baina covid-19aren izurritearen eta konfinamenduaren ondorioz, herriko bozak ere gibelatu behar izan ziren.\nHainbat eztabaidaren ondotik, urriaren 4an ezarri zuten independentziarako galdeketa egiteko data. Galdeketaren datak ika-mika piztu du.\nEz da izan eztabaida sortu duen afera bakarra. Aurreko galdeketan bezala erroldaren gainean ezadosasuna agertu da. Jatorrizko populazioa zuzenki erroldan sartzea auzian ematen dute independentziaren aurka dauden alderdiek. Independentistek, bestalde, uharteetatik kanpo bizi edoeta ikasten duten herritarrek prokurazio sistemaren arabera botoa emateko atzeman dituzten arazoak agerian jarri dituzte.\nHala eta guztiz ere, oztopoak oztopo, «kanakiar lurraldeetan antolaturiko erreferendumak frogatzen du borondate politikoa dagoenean posible dela legearen baitan autodeterminazio eskubidea egikaritzea», nabarmendu dute EH Baik eta EH Bilduk gaur plazaratu duten agirian.\n🗳 KANAKIAR #erreferenduma\n👏 EH Bai eta @ehbildu|k elkartasuna helarazi nahi diegu eta deitu nahi ditugu Kanakiar eta Kaledonia Berriko biztanle guziak erreferendum hortan parte hartu dezaten eta beren herriarentzat hoberena den hautua egin dezaten. Independentzia.\n— EH Bai (@EHBai) September 29, 2020\nKazeta.eus atariak argitaratu duen artikuluak oroitarazi duenez, Kanaky 1853tik dago frantziar administrazioaren menpe. 1998an izenpetu ziren Noumeako Akordioen ondotik deskolonizazio prozesu bat irudikatu zuen. Molde berezia mahai gainean ezarriz, gainera. Prozesu hori bi komunitate nagusien arteko «elkar ulertze» baten emaitza bezala aurreikusten delako.\nMelanesiar jatorriko kanak herria dago batetik, eta europarren ondorengoak bestetik. Prozesu hori 1998an hasi zen 80ko hamarkadan izandako liskarren ondotik.\nUrriaren 4an baiezkoak irabaziko balu, Kanaky Estatu independente bilakatuko litzateke. Hori dio agorrilaren 25ean galdeketak eraginen lituzkeen ondorioez frantziar Estatuak hedaturiko agiriak. Oinarriak finkatu eta Konstituzio bat onartu behar luke. Testuaren arabera, frantziar Estatua ez litzateke erretiratuko. Hala, segurtasun publikoa, moneta edota justizia bermatuko lituzke, «denboran mugatutako trantsizio fase batean».\nKanakyko eta frantziar Estatuko agintariek egutegi bat adostuko lukete konpetentzien aldaketa gauzatzeko.\nAlta, erreferendumean independentziarekiko ezezkoa gailenduko balitz, Kanakyk egungo estatusa atxikiko luke: frantziar lurralde kolektibitate berezia izaten segituko luke. Frantziar Estatuak lehendik emandako konpetentziak ezingo lituzke errekuperatu, Noumeako Akordioek atzeraezintzat jotzen dituztelako.\nAipaturiko akordioak hirugarren erreferenduma egiteko posibilitatea ere idekia uzten du, Kongresuko partaideen herenak sei hilabeteren buruan hala galdeginez gero. Kasu horretan, galdeketa berria hemezortzi hilabeteko epean egin beharko litzateke.\nBaina lehenik, Kanaky herriak independentziaren bidea hartzen duen edo ez jakiteko urriaren 4ko mugarriaren zain egon beharko da.\n«Herri ttipi bat gara eta bide demokratikoetatik borrokatzen jarraitu nahi dugu»


Donostia 2016 teknologikoa — Gaztezulo\nDonostia 2016 teknologikoa https://www.gaztezulo.eus/albisteak/donostia-2016-teknologikoa https://www.gaztezulo.eus/albisteak/donostia-2016-teknologikoa/@@download/image/sarezulo8_1452169629.jpg\nTeknologia zaleek Donostia 2016 Europako Kultur Hiriburuan izango duten txokoa da Hirikia kaia. EHU-ko Informatika Fakultatearekin elkarlanean, parte hartzeko tresnak eta espazioak herritarren eskura jarrita, ahalduntzea eta irisgarritasun digitala sustatu nahi dituzte. Horretarako, hainbat ekimen sartu dituzte programazioan, adibidez, ondoko hauek:\nTeknologia eta kultura digitalari buruzko hiri-laborategia da Hirikilabs. Bertan, teknologia sozial eta kolaboratiboak lantzen dira, mundu digitalarekin eta arlo sozialekin lotuta. Adibidez, 3D inprimagailuak, laser-mozketarako makinak eta beste hainbat tresna erabiltzen ikasi daiteke, ‘Do it yourself’ edo ‘Zuk zeuk egin’ filosofiapean. 2013an jarri zuten martxan, eta ordutik hona hainbat proiektu garatu dituzte, tartean, hezkuntza eragileentzako sortutako robotak.\nHirikilabs ekimenaren baitan dago Hirikilabs-plaza, herritar guztiei zabalduta dagoen gunea. Hala, laborategian garatu daitekeen proiekturen bat daukan edonork berea aurkezte dezake deialdi irekira, eta onartzen diren proiektuetan ere edonork parte har dezake. Aitzakiarik ez beraz Tabakalerara hurbildu eta parte hartzeko!\nWikipediak urtarrilaren 15ean egingo ditu hamabost urte, eta Donostiak ere bat egingo du urteurren horrekin Wikipedia-hiri bihurtuta. GAZTEZULOn kontatu genuen bezala, iazko Olatu Talka jaialdian Amarapedia izeneko egitasmoa burutu zuten Amara auzoan, eta 2016an zehar proiektu hori hiri osora zabaduko dute. Hala, Donostiari buruzko ezagutza Sarean bilduko dute, euskaraz noski, baina baita ahalik eta hizkuntzarik gehienetan ere; erronka ez da txikia.\nHiriari buruzko informazioa gehitu, zabaldu eta modu errazean eskuragarri jartzeaz aparte, euskarazko Wikipedia ere indartu nahi dute. Hori guztia aurrera eramateko, hiritarren parte hartzea ezinbestekoa da, horiek baitira hiria bizirik mantentzen dutenak. Eta, era berean, euskal wikilarien zein Sarean trasteatzea gustuko duten guztien laguntza ere beharrezkoa izango da.\nTelekomunikazio-sareak sortu eta hedatzea du helburu. Horretarako, ezaguna den Guifi.net sare libre eta neutralaren proiektuarekin bat egin eta Donostialdean hedatzea lortu nahi da. Sare herritar irekiak bultzatzea da helburua, berdinen arteko konexioak eratuz. Kide bakoitzak bere sarea elkarbanatuko du beste kideekin.\nDonostiatik hedatuko den sare hori aprobetxatuz, fitxategiak elkarbanatzeko hainbat zerbitzari ere jarri nahi dira martxan.\nAldibereko interpretazio sistema eramangarri eta librea da. Proiektuaren nondik norakoak azaltzeko again onena adibide bat jartzea da. Demangun hiztun ingelesa duen ekitaldi batean zaudela. Smartphone-arekin aretoak eskaintzen duen wifira konekatu, aplikazioa instalatu, kaskoak jarri eta aretoan dagoen itzultzailea entzungo duzu. Gainera, telefonoko pantailan ekitaldian erabiltzen ari diren aurkezpena (Power Point dokumentua adibidez) ikusteko aukera izango duzu.\nHauek dira, Hirikia kaiak eskainiko dituen proiektuetako batzuk, baina badira interesgarriak diren beste hainbat ere. Horiei buruzko informazio gehiago eskuratzeko, kaiko lagunak prestatzen ari diren web orrialdera jo dezakezu: dss2016.eu/eu/dss2016eu/kaiak/hirikia


San Telmok "Hitchcock, suspensetik harago" aurkeztu du, zinemagile ingelesari buruzko erakusketa\nSan Telmo Museoak uda honetako erakusketa aurkeztu du gaur: Hitchcock, suspensetik harago, Telefónica Fundazioak produzitua eta Pablo Llorcak komisariatua. Ekainaren 16tik urriaren 1era egongo da ikusgai museoan. Gainera, udan zehar erakusketarekin lotutako proiekzioak eta jarduera bereziak programatu ditu museoak.\nHitchcock, suspensetik harago ez da zuzendariaren filmografiaren erakusketa lineala. Aitzitik, bere zinemaren funtsezko gakoen inguruko begirada orokorra da, figura osoa ezagutzeko eta ulertzeko. Aspektu pertsonal eta komertzialak erakutsiko dira, baita Hitchcocken estiloaren zenbait giltzarri ere. Horretarako, besteak beste, erakusten dira fotograma handituak, filmen sekuentziak, storyboard delakoak, dekoratuen, jantzien eta ile-orrazkeren zirriborroak, kartelak, argazkiak, aldizkariak eta soinekoak.\nDonostiako hau, Estatuan suspensearen maisuaren inguruan egin den erakusketa honen lehen ibiltaritza da; izan ere, Madrilen egon baitzen 2016ko urriaren 5etik 2017ko otsailaren 5era, Espacio Fundación Telefónican.\nHala ere, honek baditu, harekin alderatuta, elementu berriak: zuzendariaren hastapeneko The Lodger: A Story of the London Fog eta The Manxman pelikulen fotogramak, Marcel Duchamp-en Anémic Cinéma (6 min), eta 1930ko hamarkadako pelikula familiarrak, zinemagileak berak edo bere ingurukoek grabatuak.\nHalaber, erakusketa Donostian egongo denez, zuzendariak hiriarekin izan zuen lotura erakutsiko da. Donostian izan zen Vertigo pelikularen mundu mailako estreinaldia 1958an, eta Hitchcock bertan egon zen. Hori dela eta, batetik, San Telmo bisitatu zueneko bost argazki erakutsiko dira, eta, bestetik, urte hartako uztaileko NoDo zati bat ikusi ahal izango da.\nGainera, erakusketa hau irisgarria izango da; izan ere, ikusmen urritasuna duten pertsonentzako aretoko testuak eskuragarri izango dira webgunean lau hizkuntzetan -euskara, gaztelera, frantsesa eta ingelera- sakelekora deskargatzeko, eta mugikorraren bidez horien entzuteko. Ekinem hori Begiris Elkartearekin izandako lankidetzari esker burutu da.


Eibarko Itzuliaren eskertza mezua – Mendi Taldea\nInicio » Berriak » Eibarko Itzuliaren eskertza mezua\nGoizeko 7:00tan Depor aurrean bildu ginen taldea\nAtzo larunbata Eibarko Itzulian parte hartu zenuten 100dik gora parte-hartzaileei eskerrak eman nahi dizkiegu Mendi Batzordetik itzulian parte hartzeagatik, euren jarreragatik eta egun guztian zehar gurekin etortzeagatik. Ederra izan da berriz ere zuekin egun hau pasatzea. Eskerrak bereziki kanpotik etorri zinetenoi, batzuk aipatzearren Mungia, Soraluze, Lekeitio edo Gasteizko lagunak izan genituen-eta gure artean.\nIbilbidea markatzen lagundu diguzuen taldekideei eta anoa postuetako bolondresei ere eskerrak eman nahi dizkiegu, eta nola ez Asurtzako «Gure-Basetxea» txabolako lagunei, lehenengo anoa posturako salda prestatu eta tokia uzteagatik.\nLaguntzaileei ere gure esker-ona, Isasi Okindegia, La Pera frutadenda eta Mertxe Agirre (gazta eta membriloa), anoa postuetarako janariagatik.\nEderto pasatu genuen eta hemendik bi urtera ere hemen egongo gara!\nFinalista eguna, haurren irteera eta domina banaketa\nEibarko Itzuliarekin batera Eskolarteko azken mendi irteera egin zen, Salbador ermitatik zehar Topinburura igoz eta Eibarko Itzuliko parte hartzaileekin batera hamaiketakoa eginez. Ondoren urtean hainbat irteeratan parte hartu duten haurrei finalisten dominak eman zitzaizkien Klubaren aurrean. Guztira 47 pertsonek jaso zituzten dominak.\nEntrada anterior Ekainak 8: Eibarko Itzulia eta Finalista Eguna\nEntrada siguiente Alluitz gailurreko buzoia berriz jartzen izan gara


MAV V42 tren makina elektrikoa Burdinbideak\nTrainz 2009ko urriaren 26a\nIrudian elektrikoa izan zen MÁV V42 lokomotora. Bo’Bo’ moduan ditu ardatzak. 1961. urtean hasi zen zerbitzuak prestatzen. Gehienezko abiadura 80 kilometro ordukoa zen eta 42 horrelako lokomotora eraiki zituzten guztira.\nHemen duzue argazki bat Endre Bartar-ena https://www.railfaneurope.net/lekutik aterata.\nInformazio gehiago lokomotora honi buruz, hemen eta hemen


Mar Grana eta Errotako aldapa geltokien arteko tarteak 2,4 kilometro neurtzen ditu, eta, ondorioz, Tram'Bus sareko bi geltokirik urrunenak dira. Lapurdiko hiriburura D810 errepidetik ere iristen da, Errotako aldapa eta Camayou geltokiak dauden tokian. Auzo bereko Matràseko geltokira iritsi aurretik, Henri Grenet, 1814ko apirilaren 14a eta Luis Foixekoa hiribideak eta Maubèc kalea tartekatzen dira. D810 errepidea, ordura arte Luis Foixekoako hiribidea hartu zuena, Baiona hiria barrutik inguratzen hasten da. Horretarako, 1814ko apirilaren 14ko hiribidea hartzen du, Baionako erdigunea zeharkatzen zuen 10. errepide nazionala ez bezala.\nlineak, ibilbide zahar honi jarraituz, Maubèc kaletik hegoalderantz jarraitzen du, Matràs eta Zitadela geltokietan geldituz.\nOrduan, Baionagoienatik datorren\nlinea Santizpirita auzoko\nineari lotzen zaionean. Junturak, bi lineak Maubec kalea jaisten dute, trafiko mugatukoa, Maubèceko geltokia geltokiari zerbitzua emanez. Baionako tren geltokia dagoen San Izpiritu plazara iristean, Baionako geltokia geltokia dago. Lineek Errepublika plaza zeharkatzen dute, Santizpirita zubia zeharkatzeko, Aturri ibaiaren gainean. Baiona Ttipia iritsi zenean, Garita–Museoak geltokia dago, Baionako euskal eta historia museotik eta Bonnat-Helleu museotik gertu. Ondoren, bi lerroek Errobi ibaia zeharkatu eta Askatasunaren plazara iristen dira, Baionako herriko etxearen parean, Baionako herriko etxeako geltokira. Amiral Lespes kaletik jarraitzen du ibilbideak, eta Euskaldunen plazako geltokira iristen da. Geltokiaren ondoren,\nPaulmy hiribidean bi geltoki daude: Paulmy eta San Leon, beti hegoalderantz, hiriko bidegurutze handienera, San Leongo bidegurutzera eramaten dutenak.\nlineak hartzen duen irteera, Raymond Martresko hiribidea da, Jean Dauger estadioa eta San Leon hilerria zeharkatuz, Jean Daugerreko geltokiari zerbitzua ematen diona. Baionako ospitalearen inguruan, Ospitaleko geltokiak\nlinea hartzeko aukera ematen die bidaiariei. Largenté lizeoa eta Marracqeko ikastetxea hegoalderantz igarotzen dira, Lizeoa eta Ezkiak geltokiekin.\nLinearen inaugurazioa 2021eko apirilaren 26an partziala denez, behin-behineko terminus bat sortu da Marracqeko ikastetxearen sarreran: Marraceko geltokia. Hemen,\nlineko ibilgailuek amaituko dute ibilbidea Basusarriraino.\n↑ (Frantsesez) «Tram'Busaren 2. linea lau astez probatzen ari da Tarnose eta Baionako Marrac artean» France Bleu 2021-03-08 (Noiz kontsultatua: 2021-04-17).\nAzken aldaketa 15 azaroa 2021(e)an, 22:51(e)tan\nOrriaren azken aldaketa: 15 azaroa 2021, 22:51.


urria 2009 – Tropela.eus bloga\nBagenekien dopinari muga jartzea zail izango zela. Azken ikerketa polizialen arabera, egungo dopin kontrol guztiak saihesteko balio duen teknikaren berri bat ezagutu dugu: ozonoa zainetan sartzea. Zeinek esperoko zuen dopin teknikarik hoberena zerua zainetan sartze izango zela. Dirudienez guztia Rebellin-en positiboaren ikerketak eman du ezagutzera teknika berri hau. Dirudienez Molleta txirrindulariari, orduan Gerolsteiner taldeko taldekidea […]\nPosted byEgoitz 2009/10/31 2011/02/01 Posted inDopin auziakEtiketak: Gerolsteiner,Lazzaro,Molleta,Rebellin21 erantzun Zerua zainetan dutela sarreran\nGaur aurkeztu dute BeÃ±at Intxausti Euskaltel-Euskadiko txirrindulari moduan. Fuji-Servetton aritu da aurten eta lehenago Saunier Duval eskandaluz inguratu zen taldean, beti ere Matxin arduradun zela. Fujik jarraitzeko beste babesle bat behar zuen eta hori ere lortu berri du. Honek lanak zaildu dizkio Euskaltel-Euskadiri fitxaketa gauzatzerakoan, baina azkenean lortu du. Jakin nahiko nuke Matxinek libre uzteko […]\nPosted byEgoitz 2009/10/30 Posted inEuskaldunakEtiketak: Beñat Intxausti,Euskaltel-Euskadi,Fuji-Servetto,Igor Anton,Matxin,Romain SicardErantzun 1 Anton, Sicard eta Intxausti sarreran\nEuskadi Irratian berriki Txetxuk Patxi Vilarekin hitz egin du. Bertan adierazi dute nola TASek testosteronaren deribatuagatik emandako positiboaren zigorra 2 urtetatik urte t’erdira jaitsi diotela. Ondorioz, zigorraren kontaketa iazko maiatzaren 5etik aurrera hasi zenez, azaroan 5etik aurrera zigorra betea izango du. Martxoan Euskadi Irratiko elkarrizketa batean errua aitortu zuen eta gaur ere hala egin du, […]\nPosted byEgoitz 2009/10/22 2011/02/01 Posted inDopin auziak,EuskaldunakEtiketak: Eitb,irratia,Patxi Vila7 erantzun Bi asteren buruan Patxi Vilak zigorra beteta izango du sarreran\nHori da egungo Eusko Jaurlaritzako gobernuak plazaratu duena. Dakizuen bezala aurten amaitzen da Eusko Jaurlaritza eta Euskaltel-Euskadi taldearen artean zuten ia milioi bat eurotako hitzarmena eta berritzea tokatzen da. Egungo gobernu berrian aurten izan diren IÃ±igo Landaluze eta Mikel Astarlozaren dopin auziek alarma piztu dute. Beno, gizartean bertan ere bai, eta honek diru publiko eta […]\nPosted byEgoitz 2009/10/19 2011/02/01 Posted inDopin auziak,EuskaldunakEtiketak: Euskaltel-Euskadi,Eusko Jaurlaritza,Iñigo Landaluze,Madariaga,Mikel Astarloza14 erantzun Dopin kasuren bat badago Eusko Jaurlaritzak dirulaguntzarik ez du emango sarreran\nTxirrindulari denboraldia aurtengoz atzoko Lombardiako Giroarekin amaitutzat ematen da. Tropela.net-en Munduko Txapelketarekin amaitu ziren lehiaketak, baina tartean behin zerbait argitaratzeko behar besteko informazioa izango denez, horri ekin nahi diot post honekin hurrengo lehiaketa iritsi artean. Gaurkoan Gilbertez hitz egingo dizuet. Ikaragarria izan dira Belgikarrak azken hilabete honetan lortu dituen garaipenak: Coppa Sabatini, aurreko igandean Paris-Tours, […]\nPosted byEgoitz 2009/10/18 Posted inKlasikoakEtiketak: Boonen,Bozic,Coppa Sabatini,Evans,Gilbert,Liège–Bastogne–Liège,Lloyd,Lombardiako Giroa,Piemonteko Giroa,Samuel Sánchez,Silence-Lotto2 erantzun Gilbert denboraldi amaieran jaun eta jabe sarreran\nIdazten hasi aurretik “Username” sartu behar, eta… bai, nirea, VDB. Goizean albistea irakurri dudanean, Garcia Marquezen eleberri baten titulua etorri zait burura: “CrÃ³nica de una muerte anunciada”. Izan ere, azkeneko urteetan asko geratu dira bidean, antzeko egoeran, batzuk oso esanguratsu eta mediatikoak: “Chava” Jimenez, Pantani… eta orain Frank Vandenbroucke belgikarra. Labur egingo dut. Debutatu zuenetik […]\nPosted byVDB 2009/10/13 2009/10/13 Posted inTxirrindularitzaEtiketak: Avila,Heras,Navalmoral,Sporza,VDB8 erantzun VDB joan zaigu… sarreran\nHemen duzue Tropela Elkarteak “tropela.eus | 2009sariak” ekitaldiaren bideoa. Eskerrak eman nahi genizkieke Joxe Mari Apaolaza Euskadi Irratiko kazetaria, Amets Txurruka Euskaltel-Euskadiko txirrindularia, Agin Rezola eta BeÃ±at Gaztelumendi bertsolariei, eta batez ere sari banaketa ekitaldira etorri zineten guztioi. Era berean Urola Kostako Udal Elkarteari egoitzako aretoa ekitaldirako utzi izanagatik. Espero dugu bideoa gustuko izango duzuela.\nPosted byTropela Elkartea 2009/10/12 Posted inTxirrindularitzaEtiketak: Agin Rezola,Amets Txurruka,Beñat Gaztelumendi,Joxe Mari Apaolaza,Urola Kostako Udal ElkarteaErantzun 1 “tropela.net | 2009sariak” ekitaldiaren bideoa sarreran


Kortariako gaztak badu irabazlea - Goierriko Hitza : Goierriko Hitza\nMari Jose Mendizabalek Ordiziako Idiazabal Gaztaren Kofradiako kideen eskutik jaso du saria.\nGoierriko Hitzak, Ordiziako Gazta Txapelketa irabazi duen Kortaria gaztandegiko (Lekaroz) Infernuko gasna zotz egin du harpidedunen artean. Mari Jose Mendizabal, Legazpin bizi den zeraindarra izan da irabazlea. Gizonak eta biek gustura jaso dute saria, Ordiziako Idiazabal Gaztaren Kofradiako kideen eskutik. Kilo eta erdiko gazta ederra da, eta probatu dute dagoeneko, “mundiala” dagoela azaldu dute. Gazta erdia, Alemanian dagoen semearentzat gorde dute.


Compostelako bidean Pirinioak zeharkatzeko aholkuak\nMATERIAL MINIMOA ORREAGARA IGOTZEKO\tPosted ekaina 16, 2018\n7-8 orduko eta 26 kilometroko etapa menditxu honek Pirenesak zeharkatzen ditu 1400m-ko lepo batetik. Sekuritate neurri batzuk errespetatu behar dira.\nUda erdian ere bai : jantzi polar bat, euritako jantzi bat, txapel bat hartu. Ez ahantzi mendi altuetan pasatzen zaretela eta denboraldia fite aldatzen dela.\n1L-ko esku botila (13 km igotze ur iturritik gabe)\nLo zaku bat (estalkirik ez da Orreagako aterpeetan)\nJanari pixkat (Fruitu, zerealak…) eta eguneroko apairua.\nZuen erosketak beilan egin, Donibane Garazin dena itxia da goizean. Okindegia ezik.\nGosari serios bat hartu mendira joan aintzin !\nEguraldi aurreikuspenak begiratu eta eta horren arabera jantzi. Bereziki kaxu egin behar da haizeari, azkarra izaten ahal dira eta hegoalditik etortzen denez, zuen parean izanen da. Indarrak biderkatzen ahal ditu 2 edo 3-z !\nGoizago joan (baina ez gauez). Ez joan Donibane Garazitik 9ak eta gero Orreaga arte joateko.\nEz ahantz ura ! Bederen litro bat (hobe 2x 0.75)\nZuen polar jantzia hartu, udan ere, eskertuko gaituzue !\nEz ahantz eguzkiaren aurkako babesak (krema, txapela, manka luzeak), baita euriarenak ere, beti posible eta azkarrak direnak mendian.\nEtapa hortaz beldur bazirezte, bitan mozten ahal duzue Huntto edo Orisson-en lo eginez (Napoleon bidean) eta Valcarlos-en (ibar bidean) ; Kasu, erreserbazioa behartua da aterpe hauetan !\nLarrialditan, Espanian eta Frantzian 112-a da telefono zenbakia.


(A) KORRESKO PARKETXEA\nKorres herrian dagoen Izkiko Parke Naturaleko etxea inguruko aberastasun naturalen gaineko pistak lortzeko interpretazio-material interesgarria eskaintzen duen harrera espazio bitxi bat da.\n(B) URTURIKO GOLF-ZELAIA ETA BTT ZENTROA\nPraktikatu zure swing-a Urturiko golf-zelai paregabean. BTT Zentroa ere bertan dago, balizatutako eta seinaleztatutako maila desberdinetako15 ibilbide dituena. Batzuk benetan ederrak dira, eta Vasco Navarro trenbideko bide berdearen eta GR38 Ardoaren eta Arrainaren Ibilbidearen tarte batzuetatik igarotzen dira.\n(D) ARAIAKO UMORE ANTZERKIAREN JAIALDIA\nUrtero, abuztuan, umorea askatzeko agertokiz betetzen da Araia. Jaialdiaren egitarau luzea zure bisitarekin bat baldin badator, ez ezazu bi aldiz pentsatu eta hurbildu zaitez Araiara. Barre algara egundologikoak egingo dituzu, egundokoak eta logikoak.\n(E) MAIRUELEGORRETAKO KOBAK\nLeku aparta dugu espeleologian aritzeko. Toki arrokatsu honetan Gorbeia ingurunearen karst formazio bitxi asko daude. Kobazuloetan sartu ahal izateko, aldez aurretik gidatutako bisiten zerbitzua kontratatu behar da.\n(F) DONE JOAN BASELIZA, ELIZA ETA KOBA ARTIFIZIALAK MARKIZEN\nArabako Mendialdean zehar egingo duzun ibilbidean, Markiz eta Arluzea batzen dituen errepidetik ibil zaitezke, baseliza, eliza eta kobazuloak bisitatzeko. Arabar erromanikoaren eta aro protohistorikoaren erakusgarri hirukoitz honek zur eta lur utziko zaitu.\n(G) IEKORAKO ELURTEGIA\nAntzina, elur salmenta gauza arrunta zen mahatsa biltzen zen garaian. Iekora herria horren adibide da, San Joan Bataiatzailearen parrokiaren atzealdean dagoen elurtegiari esker.\n(H) LABRAZAKO HARRESIAK\nLabraza Europan hoberen kontserbatu den harresidun hiribildua da. Herrixka eder hau muino baten gainean dago. Erdi Aroan eraiki zuten, eta harresi batez inguratu zuten, errazago defendatzeko. Denborarekin, harresia etxebizitzetan eta bertako bizilagunen bizimoduan integratu da.


APPunta zaitez eta zentzuz kontsumitu! APPunta zaitez eta zentzuz kontsumitu!\nBiek ideia bera dute abiapuntu: KONTSUMOA, publikoa zein pribatua, eraldaketa sozialerako tresna ahaltsua da. Gure eguneroko erosketen bidez, egungo ekonomia- eta merkataritza-eredu bidegabea betikotzen laguntzen ari gara, edo, aitzitik, aldaketa erreal eta iraunkor bateko protagonista bihur gaitezke. Izan ere, ez da gauza bera tokiko letxuga ekologiko bat erostea eta gure mahaira heldu arte ehunka edo milaka kilometro egin dituen beste bat erostea; era berean, bestelakoa da birziklatutako edo bigarren eskuko kamiseta bat aukeratzea eta arropa-kate handietan azken denboraldiko kamiseta bat eskuratzea.\nVitoria-Gasteizko KALE-IZENDEGI ARDURATSUA aplikazio mugikorrak zerrenda zabal batean jasotzen ditu BESTE KONTSUMO-EREDU BATerako aukera eskaintzen duten denda eta establezimenduak, baldintza hauetako bat edo batzuk betetzen dituztelako: ekonomia sozial eta solidariokoak dira; genero-berdintasuna sustatzen dute; bidezko merkataritzakoak, ekologikoak eta tokikoak diren produktuak eskaintzen dituzte; birziklapenaren alde egiten dute, teknologia berrien alde.\nAplikazioak iragazki batzuk ditu, produktuen kategoria edo sailkapenaren arabera, eta establezimendu bakoitzaren geolokalizazioa, harremanetarako telefono-zenbakiarekin eta helbidearekin.\nVitoria-Gasteizko Kale-izendegi Arduratsua software librearen bidez garatu da, eta kontsumo arduratsuaren filosofia errespetatuz diseinatu da, teknologia berrien kontsumo kontziente eta arduratsua egiteko bide ematen baitu. Android gailuetarako eskuragarri dago, eta mugikorretik edo tabletatik deskarga daiteke, Play Storen bilatuta. Kontsultagai dago, halaber, www.consumoresponsable.info webgunean.\nEz dugu nahi tresna estatikoa izatea. Espero dugu handitzen jarraitzea, establezimendu berriak gehituta. Hori lortzeko, herritarrei eskatzen diegu informazioa bidal dezatela kontsumo arduratsuaren irizpideak betetzen dituzten ekimen berriei buruz.\nBestalde, kontratazio publikoan klausula etikoak, sozialak eta ingurumenekoak sartzeko gida praktikoa argitaratu dugu.\nXedea da tresna baliagarria izatea, ardura politiko edo tekniko batetik, kontratazio horretarako baldintza-agiriak prestatu behar dituztenentzat.\nKontratazio publikoa, gutxi gorabehera, barne-produktu gordinaren % 18,5 da gaur egun, eta, bolumen ekonomiko handi horren ondorioz, erakunde publikoak pertsona eta zerbitzuen kontratatzaile nagusiak dira, izan ere.\nNazio Batuek onartutako Garapen Jasangarriko Helburuen Agenda 2030ean, kontratazio publiko arduratsu bat aldezten da, gizarte- eta ingurumen-arloko klausulak gehituta erosketa eta kontratazio publikoetan. Azken helburua? Bai gure gizartea, bai ekoizpen eta kontsumoko ereduak eraldatzea, haiek jasangarriago eta ekitatiboago egiteko.\nEstatu-mailako Sektore Publikoko Kontratuen 9/2017 Legea bide horretatik doa, kontratazio publikorako baldintza-agirietan klausula sozialak, ingurumenekoak edo generokoak nahitaez sartu behar direla ezartzen baitu.\nGidak izaera praktikoa du, eta lagundu nahi du administrazioek lege hori bete dezaten eta kontsumo-ereduaren aldaketaren aitzindari bihur daitezen. Hemen deskarga daiteke: www.consumoresponsable.info\nZentzuz Kontsumitu hezkuntza-proiektu bat da, hiru GKEk zuzendua (medicusmundi Araba, Mugarik Gabe eta Setem Hego Haizea) eta Vitoria-Gasteizko Udalak finantzatua, gure hiria kontsumo arduratsu eta kontzientearen erreferente bihurtzeko xedea duena.


Trikitia, bertsoa eta dantza elkartuko ditu Trikibertsoren zazpigarren edizioak — dantzan.eus\nHemen zaude: Hasiera › Hemeroteka › Trikitia, bertsoa eta dantza elkartuko ditu Trikibertsoren zazpigarren edizioak\nTrikitia, bertsoa eta dantza elkartuko ditu Trikibertsoren zazpigarren edizioak\nIgandean Beltran, Kukai dantza taldea, Peñagarikano eta Jon Martin izango dira\nHiru saio bakarrik emango dituzte aurten Trikibertso egitarauaren barruan, baina hirurak aurretik prestatutako taldeko lanak izango dira. Datorren igandean, hilak 29, zabalduko da egitaraua Juan Mari Beltran, Kukai dantza taldeak eta Peñagarikano eta Jon Martin bertsolariek emango duten ekitaldiarekin; martxoaren 14an, Karidadeko Bentak joko du, eta 21ean, Gozategik Orioko dantzariekin eta bi bertsolarirekin.\n«Orain zazpi urte jarri genuen martxan, BBKren laguntzarekin, Trikibertso egitaraua tradizioz hain lotuak egon diren trikitixa eta bertsoa lotzeko asmoarekin, koplaritza indartzeko asmoarekin, alegia, eta poliki-poliki ikuspegi hori zabalduz joan gara eta orain dantza ere sartu dugu egitaruan», esan zuen Josune Alboniga antolatzaileak, Producciones Serranoko kideak. Atzo Bilbon, egitaraua aurkezteko egin zuten prentsaurrekoan, Jon Maia bertsolaria eta Jon Manzisidor, Karidadeko Bentako kideak eta Joxerra Bilbao BKK-ko ordezkaria mintzatu ziren.\n«Saioak ostiral gauetan egiten hasi ginen, baina ostiral gauetan euskal ekitaldi asko antolatzen dituzte Bilbon, eta igande eguerdiko hamabietara pasatzera erabaki genuen. Oso pozik gaude, familia osoak etortzen baitira Arriagako Foyerrera», jarraitu zuen Albonigak.


Juanjo Alvarez: "Horren ezezaguna zaigun honen guruak berrogeialdian jarriko nituzke" • ZUZEU\nJuanjo Alvarez: “Horren ezezaguna zaigun honen guruak berrogeialdian jarriko nituzke” –\nJuan Jose Alvarez (1964, Zumaia) Nazioarteko Zuzenbide Pribatuan katedraduna da Euskal Herriko Unibertsitatean (EHU). Hamaika hedabidetan kolaboratzen du, besteak beste, EiTBn, Berrian, Noticias taldean edo El País egunkarian, eta azken denbora makurrotan inoiz baino aktiboago dabil. Donostia Kultura Irratiko Ispilu Beltza saioan egin diodan elkarrizketa ekartzen dizut hemen transkribatuta.\nZer moduz daramatzazu garai malapartatuok?\nOndo esango nuke. Egia esan, zaila da ohitura berriak hartzea, eta etxetik edozein unetan lan egin beharra, non stop, esaten den bezala. Beste aldetik, ohitzen ari gara, erresilientzia esaten zaio, esaterako alor akademikoan ikasleekin. Oso ondo portatzen ari dira. Lehengo ostiralean arratsaldeko lauretan 73 ikasle hor egotea ordenagailuaren beste aldean… ez da klase presentzialen oso ezberdina. Eta familian ere ondo, moldatzen ari gara, pazientziaz eta diziplinaz. Gizatasunarekin, aurrera begira. Ez daukagu besterik.\nBa, hemen ere, ikasgela honetan jende asko daukagu begira. Hasteko aukeratu abesti bat elkarrizketa hasteko. Izan Dj Juanjo une batez.\nXabier Leteren ‘Habanera’ jarriko nuke. Puntu nostaljikoa dauka, Karibek badu askatasuna iradokitzen duen puntu hori, eta tristura eragiten du itxaropena bezain beste. Xabier Lete niretzako gure poeta onena da, ez dakit nola esan… Aute euskalduna? Artista hutsa. Horixe jarriko nuke nik.\nZein ederra, Xabier Leteren Habanera.\nBai, eta badauka puntu ironiko bat ere. Zauden lekutik mugitu gabe bidaiatzea bezala. Horixe behar dugu momentu honetan, ezta? Ederra da, bai.\nHau guztia gertatu aurretik jada bazinen pertsona okupatua. Baina orain sentsazioa ematen du askoz leku gehiagotan zaudela. Hedabideetan, foro eta hitzaldietan… Zein da intelektualaren papera garaiotan?\nEz dut humiltasun faltsuarekin erantzungo, baina, inteletual oso ezagun batek, Giovanni Sartorik, esaten zuen intelektualak ezin duela esan krisiak nola ebatzi, berak sortzen baititu intelektualki. Beti iruditu zait handiustea afirmazio hori. Baina, uste dut abstrazio puntu bat bilatu behar dugula, pertsona bakoitzaren sentimenduen gainetik. Gertatuko dena asmatzeko, aurreikusteko, gerra moduko bat dagoela iruditzen zait, eta ez genituzke zapatilak lotu eta korrika batera egin behar. Gutxinaka joan behar dugu eta ikuspuntu filosofikoak azaltzeko foroak dauden era berean, ni saiatzen naiz aldarrikatzen behetik gorako bidea, hiritargoarena. Inguratzen gintuen eta gaituen gregarismo puntu hori. Honek norbanako bezala, ez dakit talde bezala ere posible ote den, pentsarazi beharko liguke. Zaurtezinak ginela uste genuen, eta gertatu dena bezain gauza katartiko batek errealitatearen aurrean jarri gaitu. Ziurtasun gabeziak, beldurrak, iraultza zibikoan bihurtu behar genituzke. Bizitzeko beste era bat sortu behar dugu, eta nik ez nioke dena Aita Estatuari fidatuko lagundu gaitzan. Behar-beharrezkoa izango da Estatua alor askotan, baina, gizarte antolakuntzari dagokionez, bakoitzak kontzientzia azterketa egin beharko genuke. Adibidez, osasun aholkuak betetzeko arauak eta multak behar ditugu? Ez gara gai arduraz jokatzeko, norbanako bakoitza?\n“Gobernuaren proposamenekiko leialtasuna,\nezin da izan leialtasun akritiko bat”\nEtorkizuna asmatu nahian gabiltzala diozu. Medium lana eskatzen dizuegu kasi, ez? Kristalezko bolari begiratzea. Etorkizun posibleak oso ezberdinak izan litezkeenean.\nHorrela da bai. Alde batetik, ulergarria da prospekzio nahi bat egotea. Dena errail estu batean izatera ohitu gara, zeinetan badakigun zer gertatuko den. Teknologiak itsutzen gaitu, pentsatuz dena aurreikusi daitekeela, eta bapatean egoera honetara iritsi gara. Niri 1989a datorkit gogora, Berlingo harresia bota zuten garaia. Orduan ere munduak ez zekien zer gertatuko zen. Zer egingo zuen Sobietar Batasunak. Zer gertatu zitekeen. Atzera begiratuz gero, onbidezkoak ez diren iragarpenak egiten ditu jendeak. 2008an Sarcozyk esan zuen krisiaren ostean kapitalismoa birfundatuko genuela eta lehengora itzuli ginen. Dorre bikiak erori ostean, aditu askok Hirugarren Mundu Gerraz Hitz egiten zuten. Orain bizi dugun egoera pasa den mendeko 30eko hamarkadarekin alderatzen da. Esaten zaigu Bigarren Mundu Gerrako eszenatokia baino okerragoa izango dela. Nik nahiago dut pesimista eraikitzailea izan. Osasun krisi honi, krisi ekonomiko eta sozialari erantzuteko hobeto prestatuta gaude. Elkartasunaz, desberdintasunak ez handitzea oinarrizkoa iruditzen zait. Nahiago dut pentsatu, etorkizuna nola eraiki, balizko etorkizunak asmatzen ibili baino. Hainbeste faktoreren menpa gaude, ezen, oso zaila baita. Baina herri gisa faktore batzuk gako bezala identidikatzen baditugu, zeozer garrantzitsua eraikitzeko zimenduak jarri ahal izango ditugu. Baina gainontzean unibertsitariook oso handiusteak gara. Ideiak polit eta modu originalean azaltzen saiatzen gara, eta oso gutxitan berauek erabilgarri bihurtzen. Tresna kutxa izan daitezen, ekarpenen bat egin dezaten. Horrek agobiatzen nau: horren ezezaguna zaigun honen guruak berrogeialdian jarriko nituzke.\nAipatu dituzu multak, eta arauak. Harrigarria da zeinen erraz onartu dugun gure eskubideak bertan behera uztea. Otzantasuna da ala badago puntu kritiko bat. Euskal Herriak borrokalari fama zuen, baina ez dakit ez ote gaituzten domestikatu.\nOso debate interesgarria da aipatzen duzuna. Herrialde guztietan daude frikzio oso indartsuak. Baina erreparatu alemaniarren ereduari, Angela Merkelek gomendioak eman dizkie herritarrei, eta esan du, tira, beharrezkoa bada zigorrak ezarri beharko dira, baina, ardura klabean egin du deia. Uste dut herritarren zati handi bat arduraz ari dela jokatzen. Epidemiologoek beren ikuspuntua ematen digute bizi dugun egoera katartikoaz, eta shock emozionaletik dolura igaro gara. Eta haserrea iristen denean, errebelatu egiten zara. Aitzitik, uste dut jende asko dagoela, gehiengo handi bat, modu zibikoan jokatzen ari dena. Eta beste zati bat dago, aginduak gregarismo jarraitzale batez onartzen dituena. Uste dut erdibideko termino bat bilatu behar dela, proposamenekiko leialtasuna ez dela leialtasun akritiko bat. Une hauek gobernatzea oso zaila izanik, badaude zentzu handirik ez duten neurri batzuk. Eta kritika sano bat egiteak ez duela esan nahi gure garaiko pas foral bat egitea: obeditzen da baina ez da betetzen, ez? Azken batean, pentsatu beharko genuke: oinarrizko printzipio eta eskubidek sakrifikatu behar ditugu segurtasunaren izenean? Nik uste oreka bilatu behar dugula.\n“Harrituta nago lehen fasea homogeneoki aplikatzearen erabakiarekin.\nEz dut ulertzen.”\nDeigarria da nola horren azkar erantzun dugun ezagutzen ez genuen eta etorri zaigun mehatxu baten aurrean. Eta, aitzitik, baditugu beste hainbat zemai, badakigunak bertan daudela, badatozela, baina agian ez ditugunak horren gertu nabaritzen eta ez dugu ezer egiten…\nHorrela da bai. Alde batetik, sasi gerra diskurtso bat egin zen. Gerra une batekin parekatzea ez zitzaidan batere eraikigarria egin ikuspuntu dialektiko batetik. Antzekotasunen bat badu, adibidez, gerra baten aurrean gaudenean, jada ez da beste arazorik existitzen, ez? Gobernuan dagoenak hori badaki, eta erabiltzen du, ez hainbeste (eta agian horretarako ere bai) sakrifizioa eta konpromisoa eskatzeko, planteamenduak onartzeko eskatzeko baizik. Problema hau bestelakoa da. Osasunari eragiten dio, baina hainbeste eragin du, ezen, bakoitzaren berekoikeria guztiei interpelatzen baitie. Izan ere, zure burua babesten duzu, eta hirugarren pertsonei ere babestu behar diezu. Mobilizazio gaitasun hau, Lipovetskyk esaten zuen norbanako hipermodernoaren aurrean. Gai izatea horrela mobilzatzeko ondo dago, baina, zenioen bezala beldurra -eta ez bakarrik beldurra- orain eraiki beharreko erantzuna emateko erabili beharko genuke. Sarrera simetrikoa izan bada ere, irteera asimetrikoa eta asinkronikoa izango da. Abiadura ezberdinetan aterako gara, eta horrek esan nahi du, ahulenei askoz ere gogorrago astinduko diela krisiak.\nBeste abesti bat eskatuko dizugu.\nLeonard Cohen ekarri nahi nuke gogora, eta bere Halleluyah. Esperantzari -eta beste gauza askori- eskainitako kantua da. Atenporala, baina, inoiz baino beharrezkoagoa.\nPedro Sánchezek ‘Normalitate berria’ terminoa erabili du, eta jada denon ahotan dago. Zuk berriz ‘egia berria’ aipatzen duzu. Gauza bera dira, ala aurkakoa?\nEz, ez nituen kontrajarri nahi. ‘Normalitate berria’ oso termini orwelldarra iruditzen zait. Ikusarazi nahi baitugu, lehengo inertziara eramango gaituela beste modu batez. Nik uste dut ez garela horretaz ari. Ez da kontua ea nola iristen garen lehengo inertziara. Ez, ez garelako iritsiko. Meandroak egiten gabiltzala dirudielako, hein batean, ez goaz zuzen bidetik, baina, azkenean gizarte modelo berean berreskuratu nahi gaituzte. Alor askotan gizartearen kemena aldarrikatzeko aukera bat daukagula uste dut. Trantsizio honetan kulturaren kontzeptua berrasmatzen ari gara, elkarlanarena lehiaren gainetik. Zergatik ez dugu lehia gutxiago eta elkarlan gehiago ekarriko duen lidergo instituzional eta sozial berri bat sortzen? Beldur naiz normalitate berriarena ez ote den “lasai egon, berreskuratuko dugu eta lehen geneukana”. Zertarako, gregarioki soraiotu eta hurrengo pandemiari itxaroteko?\n“Kultura salbazio buia bat da,\nzeinari atxiki baikaitezkeen”\nEz ote gaude beldurtuta genuena galtzeagatik, eta horregatik ez dugu arriskatu nahi, lehen genuena baino zeozer hobea lortzera. Gizarte gisa diot, psikologia soziala.\nBai, inertziak oso kontserbadoreak dira. Eta inertziari geldiarazten gaituen beldurra gehitzen baldin badiozu… Eta deskonfiantza. Kofiantzaren aurkakoa deskonfiantza da, baina deskonfiantzaz geratu egiten zara. Geratu eta esaten duzu, tira, behintzat gauzak gera daitezela lehen zeuden moduan. Sistemak inoiz baino tresna gehiago ditu esateko, lasai, itzuliko gara normalitate desiratura. Ulertzen dut horrek emozionalki konfort moduko bat sorraraztea. Gure egunerokoa inguratzen duten inertzia batzuetara ohituta zaude, eta berauek ematen dizute oreka emozionala. Baina agian unea da esateko, jo, aldaketa katartiko handirik gabe, zergatik ez gara kapazak gure gizarteko errealitatea pixka bat gehiago menperatzeko? Hortara nindoan. Berriz ere kantu alegorikoegia agian, baina, berdin gertatzen da Unibertsitate inguruan. Errektore bikaina daukagu, baina, imaginatu une batez unibertsitatea suntsitu nahi duen errektore bat iristea bapatean. Ezingo luke egin 5 urteko agintaldian. Hain da irmoa inertzia instituzionala, ezingo lukeela halakorik egin, zorionez. Jendartean antzerako zerbait gertatzen da. Horrelako uneetan gerure buruari galdegin beharko genioke: bada aldatu beharko genukeen gauzarik?\nGoazen beste abesti batekin. Zer jarriko dugu oraingoan?\nJo, orain erromantiko jarriko naiz. ‘Agarrate a mí Maria’ Los Secretosen abestiaren bertsio eder bat entzun dut. Ohi moduko bat da, bakardadean maite duzun horren konpainia bilatzekoa. Oso ederra iruditzen zait. Bizitzaren aldeko abesti bat da.\nEstatu nazionalismora goaz berriz ere? Hala iradokitzen zuen Trump, Bolsonaro edo Orban boterera iristeak. Ala bada esperantzarik?\nGaldera bikaina. Geopolitikoki egia da tendentzia hori zela, autarkiara, protekzionismora, itzulera bat. Estatu berekoikeriara. Eta gobernu ororen lehen erantzuna horixe da, ezta? Salbatu dadila ahal duena. Mugak itxi eta piña egitea, bere zentzurik onenean, eta ea zer datorren. Baina Emma Boninok zioen bi eratako estatuak daudela, txikiak direnak, eta ez dakitenak zeinen txikiak diren. Hau da, edozein estatu txikiegia dela hain handia den arazo baten aurrean. Baita Europa barruan ere, eta Orban aipatzen zenuen, batasuneko estatu kide deitzeak molestatzen die, subiranotzari dagokionez dauzkan inplikazioengatik. Mundu mailan lidergo instituzionalik ez egoteak, horrelako lidergo tamalgarriak ekarri ditzake. Herrialde barrurantz, gizartea pobretzen duen ke bat saltzen dute. Trumpi lehen bi urteetan oso ondo irten zaio ezarri duen autarkia komertziala, izan ere, muga-zergak jartzen dituzunean zure ekonomia berotu egiten da, baina, une bat iristen da, zeinetan jada ez baiten hain lehiakorra. 1956. urtea dakar gogora une honek, britaniarrek munduan zeozer pintatzeari utzi ziotenekoa. AEBak iritsi ziren orduan, eta orain ere antzerako zerbait gertatuko da. Asiako hegoekialdea gailendu egingo da, argi eta garbi. Europan, 27 estaturekin, pentsatu nahiko nuke, orain ala inoiz ez izango dela. Estatu gutxiago eta Europa gehiago. Gehiago integratzen ez bagara, desintegratu egingo gara. Baina badirudi berriz ere estatu berekoikeria gailenduko dela, eta ez bada gailentzen, berekoikeriagatik da, ez badiete gainerakoei laguntzen ez dutelako beren ekoizpena saltzeko modurik izango.\nBirusari beldurra izatetik krisiari beldurra izatera igaroko gara. Berriz itzuliko al da austeritatea eta troika?\nNabarmena da bizi dugun osasun krisiak goi-ordoki ezezagun batera garamatzala. Ez dut ekonomia ulertzen, eta ekonomilariak gehiegitan dira forentseen antzekoak, eria zertaz hil den esatera mugatzen dira, eta ez sendatzera. Forentseekiko kariño guztiarekin diot. Nabarmena da hau ez dela eskari krisi bat izan, 3 puntuko batez besteko hazkuntzarekin ginen Europan. Hau da, bazegoen erosteko, kontsumitzeko, gogorik. Agian horixe da gure ekonomiaren oinarrian zegoen arazoa. Nik uste dut egongo dela gihar nahikoa ekonomia berotzeko. Baina galdera da, zertarako nahi dugun berotu. Konturatu baikara Europan dependentzia energetiko eta teknologiko ikaragarria daukagula. Proeiktu estrategikoen deslokalizazio erraldoia. Momentu ona izan liteke balio jerarkia ordenatzeko.\n“Krisi honi erantzuna ezin da bera izan\nBilbon eta Abaltzisketan”\nEuskal Autonomi Erkidegora jaitsi gaitezen. Zer iruditzen zaizu deseskaladako lehen fasea era homogeneoan aplikatzea, errealitate aski ezberdinak bizi ditugunean?\nIrla baskongadoak gara, egia da, beti izan gara horixe. Oso ezberdinak gara. Uste dut erantzuna homogeneizatzeko borondate politiko bat dagoela, eta agian hortik etorri daiteke lurralde arteko neurrien zorroztasuna. Denok abiadura berean joateak izan dezake elkartasun edo kohesio puntu bat, baina, ziurrenik pandemia krisi batez hitz egiten ari garelarik, erantzuna ezin da izan berbera Bilbo bezalako hiri batean edo Abaltzisketan. Ezin da bera izan Donostian edo Zizurkilen. Nik uste dut erantzunaren malgutasuna, edo heterogeneitatea, irizpide amankomunekin beti ere, dela arrazoizkoena. Badirudi erabaki dutela goitik sakatzea balazta, eta gero ikusiko dugu zer egin, ezta? Jendartean konfiantzarik ez dagoela esan nahi du honek? Denok bat egin behar dugula da mezu politikoa? Ni harrituta nago erabaki horrekin. Ez dut ulertzea lortzen. Eta hiritar bezala esplikazio bat topatu nahi dut.\nEusko Jaurlaritzak hauteskundeak uztailean egin nahi ditu. Bideragarria iruditzen zaizu? Desiragarria?\nErrealitatea da salbuespenezko egoera batean gaudela. Eta hauteskundeak aipatuta, esan dezakezu, ba al daukagu normalitate demokratikoa horren garrantzitsua den zerbaiterako? Nik ez dut ulertzen. Nik uste dut osasun irizpideek, epidemiologikoek, markatu behar digutela bidea. Ez dezatela egin uztailean primeran egongo garela dioen txosten bat. Baina uztailean ez egiteak izan ditzakeen kosteen aldetik galdetzen diot nire buruari, ez? Esaten digute, legegintzaldiaren amaierarako, urriaren 25erako, brote bat egon daitekeela, edo hori da egiten duten aurreikuspena. Ez dakit… Suposatzen dut konpetentzia duenak, Lehendakariak, hori guztia aztertuko zuela. Niri txokatu zidan uztailean egingo zirela entzuteak… jo, orain ari gara pausuak aurrera nola eman erabakitzen. Ikuspuntu batetik baino ez dut ulertzen: normalitate demokratiko batera iristea, eta hauteskundeak normaltasunez egitea. Beste aukera da, denok adostea, gaurtik hasi eta hurrengo urtera arte hauteskunderik gabe egongo garela, behin behineko Gobernu batekin, parlamentu aginterik ez duena, legegintzaldia amaituko delako, eta anormalitate demokratiko batean. Horrela ikusi dezaket. Hauteskundeak ez egitearen kosteak vs egitearen aukerak. Herritar bezala uztailean egiteak ez nau betetzen, baina, alternatiba ikusten dut eta oso konplikatua iruditzen zait.\nKultura aipatzen duzu salbaziorako elementu gisa. Zer esan nahi duzu horrekin?\nBa, herritar sozial bezala markatzen gaituena da. Niretzat Kultura, sormen artistikoa, literarioa, musikala… gure izaera egiten duena da. Buia bat da Kultura, zeinari atxiki baikaitezkeen. Beste mundu batzuk errepresentatzeko gaitasuna ematen diguna, zibilizatzeko gaitasuna ematen diguna. Industria bat da, baina, ezin dugu metalgintza balitz bezala tratatu. Noski badagoela negozioa Kulturaren atzean, baina, askoz gehiago da. Gizartea heterogeneitatetik batzen duen ukiezin hori da. Oso gauza gutxi daude dibertsitatean batzen gaituztenak. Ekintza sozial erabatekoa da, askotan futbola bera bihurtzen dena, zoritxarrez. Kulturarik gabe gure gizartea hain pobrea litzateke, gizarte izateari ere utziko bailioke.\nAzken abestia eskatuko dizugu bukatzeko.\nIkaragarri gustatzen zitzaidan abesti bat jarriko nuke, Pocoren ‘Crazy Love’. Edo Neil Youngen ‘Harvest’, bestela.\nBi horiekin amaituko dugu.\nZer duzu buruan “Juanjo Alvarez: “Horren ezezaguna zaigun honen guruak berrogeialdian jarriko nituzke””-ri buruz\nErramun 2020-05-13 07:49\nHau da UPVko katedradun baten ekarpena: ganorazko ezer ez du esaten. Murrizketak geroz eta beharrezkoagoak dira.